cyanic-selkie/wikianc huggingface dataset:
ತಾರೆ ಜ಼ಮೀನ್ ಪರ್ (ಚಲನಚಿತ್ರ)
ಸಾರ್ವಜನಿಕ ಪ್ರತಿಕ್ರಿಯೆ
ಚಲನಚಿತ್ರವು ಡಿಸ್ಲೆಕ್ಸಿಯಾ ಸಮಸ್ಯೆಯ ಬಗ್ಗೆ ಅರಿವನ್ನು ಹೆಚ್ಚಿಸಿತು, ಮತ್ತು ತಂದೆತಾಯಿಗಳು, ಶಾಲೆಗಳು, ಕಾರ್ಯಕರ್ತರು ಹಾಗೂ ನೀತಿ ರಚನೆಕಾರರ ನಡುವೆ ಹೆಚ್ಚು ಮುಕ್ತ ಚರ್ಚೆಗಳನ್ನು ಪ್ರಚೋದಿಸಿತು.
ಚಿತ್ರಕ್ಕೆ ಸಿಕ್ಕ ಪ್ರತಿಕ್ರಿಯೆಗಳು ಕಾರ್ಯನೀತಿಗಳಲ್ಲಿ ಬದಲಾವಣೆಯನ್ನೂ ತಂದವು. ಚಿತ್ರ ಬಿಡುಗಡೆಯಾದ ಹತ್ತು ದಿನಗಳಲ್ಲೇ ದೃಷ್ಟಿಹೀನರು, ವಿಕಲಚೇತನ ಹಾಗೂ ಡಿಸ್ಲೆಕ್ಸಿಯಾ ಇರುವ ಮಕ್ಕಳು ಸೇರಿದಂತೆ ವಿಶೇಷ ಮಕ್ಕಳಿಗೆ ಪರೀಕ್ಷೆಗಳಲ್ಲಿ ಹೆಚ್ಚುವರಿ ಸಮಯವನ್ನು ಒದಗಿಸುವಂತೆ ಕೇಂದ್ರೀಯ ಮಾಧ್ಯಮಿಕ ಶಿಕ್ಷಣ ಮಂಡಳಿಯ ಮೇಲೆ ಪ್ರಭಾವ ಬೀರಿತು. ೨೦೦೮ರಲ್ಲಿ, ಮುಂಬಯಿಯ ಪೌರಸಂಸ್ಥೆಯು ಸ್ವಲೀನತೆಯಿರುವ ಮಕ್ಕಳಿಗಾಗಿ ೧೨ ತರಗತಿಗಳನ್ನು ಕೂಡ ತೆರೆಯಿತು. ಚಂಡೀಗಡದಲ್ಲಿ, ಶಿಕ್ಷಣ ಆಡಳಿತವು ಶಿಕ್ಷಕರಿಗೆ ಕಲಿಕಾ ಅಸಾಮರ್ಥ್ಯಗಳಿರುವ ಮಕ್ಕಳನ್ನು ಹೇಗೆ ನಿಭಾಯಿಸಬೇಕೆಂಬ ಬಗ್ಗೆ ತರಬೇತಿ ನೀಡಲು ಒಂದು ಪಾಠಸರಣಿಯನ್ನು ಶುರುಮಾಡಿತು.
ಚಲನಚಿತ್ರಕ್ಕೆ ಗ್ರೇಟರ್ ಚೈನಾದಲ್ಲಿ ಇದೇ ರೀತಿಯ ಸಕಾರಾತ್ಮಕ ಪ್ರತಿಕ್ರಿಯೆ ಸಿಕ್ಕಿದೆ. ಇಲ್ಲಿ ಚಿತ್ರಕ್ಕೆ ಭಾರಿ ಆನ್‍ಲೈನ್ ಅಭಿಮಾನಿಗಳ ಗುಂಪಿದೆ. ಶಿಕ್ಷಣ ಮತ್ತು ಡಿಸ್ಲೆಕ್ಸಿಯಾನಂತಹ ಸಮಸ್ಯೆಗಳನ್ನು ನಿಭಾಯಿಸಿದಕ್ಕಾಗಿ ಚಿತ್ರವನ್ನು ಚೈನಾದ ಪ್ರೇಕ್ಷಕರು ಉತ್ತಮವಾಗಿ ಸ್ವೀಕರಿಸಿದ್ದಾರೆ, ಮತ್ತು ಜನಪ್ರಿಯ ಚೈನೀಸ್ ಚಲನಚಿತ್ರ ತಾಣ ಡೌಬಾನ್‍ನಲ್ಲಿ ಅತಿ ಉನ್ನತ ಶ್ರೇಣಿ ಪಡೆದ ಚಲನಚಿತ್ರಗಳಲ್ಲಿ ಒಂದಾಗಿದೆ.
2009ರ ಅಕ್ಯಾಡೆಮಿ ಪ್ರಶಸ್ತಿಗಾಗಿ ಸಲ್ಲಿಕೆ ಮತ್ತು ಸ್ಲಮ್‍ಡಾಗ್ ಮಿಲಿಯನೇರ್
ತಾರೆ ಜ಼ಮೀನ್ ಪರ್ ಅಕ್ಯಾಡೆಮಿ ಅತ್ಯುತ್ತಮ ವಿದೇಶಿ ಚಲನಚಿತ್ರ ಪ್ರಶಸ್ತಿಯ ಲಘುಪಟ್ಟಿಗೆ ಮುಂದುವರಿಯಲು ವಿಫಲವಾದ ನಂತರ, ಭಾರತೀಯ ಚಲನಚಿತ್ರಗಳು ಏಕೆ ಎಂದೂ ಅಕ್ಯಾಡೆಮಿ ಪ್ರಶಸ್ತಿಗಳನ್ನು ಗೆಲ್ಲುವುದಿಲ್ಲ ಎಂದು ಭಾರತೀಯ ಮಾಧ್ಯಮಗಳಲ್ಲಿ ಚರ್ಚೆ ಶುರುವಾಯಿತು.
ಭಾರತೀಯ ಸುದ್ದಿಮಾಧ್ಯಮಗಳು ಕೂಡ ಆಗಾಗ್ಗೆ ತಾರೆ ಜ಼ಮೀನ್ ಪರ್ನ ನಾಮನಿರ್ದೇಶನ ವೈಫಲ್ಯವನ್ನು ಬ್ರಿಟಿಷ್ ಚಲನಚಿತ್ರ ಸ್ಲಮ್‍ಡಾಗ್ ಮಿಲಿಯನೇರ್ನ ಅನೇಕ ಅಕ್ಯಾಡೆಮಿ ಪ್ರಶಸ್ತಿ ನಾಮನಿರ್ದೇಶನಗಳು ಮತ್ತು ಗೆಲುವುಗಳೊಂದಿಗೆ ಹೋಲಿಸಿತು, ಮತ್ತು ಹಿಂದೆ ಇತರ ಭಾರತೀಯ ಚಲನಚಿತ್ರಗಳನ್ನು ಕಡೆಗಣಿಸಲಾಗಿತ್ತು ಎಂದು ಗಮನಿಸಿದವು.
ಗೃಹ ಮಾಧ್ಯಮ
ಯುಟಿವಿ ಹೋಮ್ ಎಂಟರ್‍ಟೇನ್‍ಮಂಟ್ ಚಿತ್ರದ ಡಿವಿಡಿಯನ್ನು ೨೫ ಜುಲೈ ೨೦೦೮ರಂದು ಬಿಡುಗಡೆಮಾಡಿತು.
ವಾಲ್ಟ್ ಡಿಸ್ನಿ ಕಂಪನಿ ಹೋಮ್ ಎಂಟರ್‍ಟೇನ್‍ಮಂಟ್ ಉತ್ತರ ಅಮೇರಿಕಾ, ಯುನೈಟಡ್ ಕಿಂಗ್ಡಮ್, ಮತ್ತು ಆಸ್ಟ್ರೇಲಿಯಾದಲ್ಲಿ ವಿತರಣೆಗಾಗಿ ಡಿವಿಡಿ ಹಕ್ಕುಗಳನ್ನು ₹70 ಮಿಲಿಯನ್ ಕೊಟ್ಟು ಖರೀದಿಸಿತು. ಚಿತ್ರಕ್ಕೆ ಲೈಕ್ ಸ್ಟಾರ್ಸ್ ಆನ್ ಅರ್ತ್ ಎಂದು ಮರುನಾಮಕರಣ ಮಾಡಿ ಪ್ರದೇಶ ೨ರಲ್ಲಿ ಅದನ್ನು ೨೬ ಅಕ್ಟೋಬರ್ ೨೦೦೯ರಂದು ಬಿಡುಗಡೆಮಾಡಿತು. ಚಲನಚಿತ್ರವು ನೆಟ್ಫ್ಲಿಕ್ಸ್‌ನಲ್ಲಿ ಲಭ್ಯವಿದೆ.
ಧ್ವನಿವಾಹಿನಿ
ತಾರೆ ಜ಼ಮೀನ್ ಪರ್ನ ಧ್ವನಿವಾಹಿನಿಯನ್ನು ಟಿ-ಸೀರೀಸ್‍ನ ಗುರುತು ಪಟ್ಟಿಯಡಿ ೪ ನವಂಬರ್ ೨೦೦೭ರಂದು ಬಿಡುಗಡೆ ಮಾಡಲಾಯಿತು. "ಮೇರಾ ಜಹಾನ್" ಹಾಡಿಗೆ ಶೈಲೇಂದ್ರ ಬರ್ವೆ ಸಂಗೀತ ನೀಡಿದ್ದರೆ ಗುಪ್ತೆ ಸಾಹಿತ್ಯ ಬರೆದಿದ್ದರು. ಉಳಿದ ಎಲ್ಲ ಹಾಡುಗಳಿಗೆ ಶಂಕರ್-ಎಹಸಾನ್-ಲಾಯ್ ಸಂಗೀತವನ್ನು ನೀಡಿದರು ಮತ್ತು ಪ್ರಸೂನ್ ಜೋಶಿ ಸಾಹಿತ್ಯವನ್ನು ಬರೆದರು. ಜೋಶಿ ಅತ್ಯುತ್ತಮ ಗೀತಸಾಹಿತ್ಯ ರಾಷ್ಟ್ರಪ್ರಶಸ್ತಿಯನ್ನು ಪಡೆದರು ಮತ್ತು ಶಂಕರ್ ಮಹಾದೇವನ್ "ಮಾ"" ಹಾಡಿಗಾಗಿ ಅತ್ಯುತ್ತಮ ಹಿನ್ನೆಲೆ ಗಾಯಕ ರಾಷ್ಟ್ರಪ್ರಶಸ್ತಿಯನ್ನು ಗೆದ್ದರು.
ಹೆಚ್ಚಿನ ಓದಿಗಾಗಿ
.
ಬಾಹ್ಯ ಸಂಪರ್ಕಗಳು
ವರ್ಗ:ಹಿಂದಿ-ಭಾಷೆಯ ಚಿತ್ರಗಳು
ಕೊಳಗಲ್ಲು
ಭಾರತದ ದೇಶದ ದಕ್ಷಿಣಾ ಬಾಗದ ಕರ್ನಾಟಕ ರಾಜ್ಯದಲ್ಲಿ ಕೊಳಗಲ್ಲು ಒಂದು ಗ್ರಾಮವಾಗಿದೆ. ಕೊಳಗಲ್ಲು ಗ್ರಾಮವು ಕರ್ನಾಟಕದ ರಾಜ್ಯದ ಬಳ್ಳಾರಿ ಜಿಲ್ಲೆಯ ಬಳ್ಳಾರಿ ತಾಲ್ಲೂಕಿನಲ್ಲಿದೆ.
ಅಕ್ಟೋಬರ್ ೪
ಅಕ್ಟೋಬರ್ ೦೪ - ಅಕ್ಟೋಬರ್ ತಿಂಗಳ ನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೭೭ನೇ (ಅಧಿಕ ವರ್ಷದಲ್ಲಿ ೨೭೮ನೇ) ದಿನ.
ಹೊರಗಿನ ಸಂಪರ್ಕಗಳು
ವರ್ಗ:ಪ್ರಮುಖ ದಿನಗಳು ವರ್ಗ:ದಿನಾಚರಣೆಗಳು ವರ್ಗ:ದಿನಗಳು
ನಾಗರ ಮಹಿಮೆ
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ವಿಂಧ್ಯ ಪರ್ವತಗಳು
ವಿಂಧ್ಯ ಪರ್ವತಗಳು ಭಾರತದ ಪಶ್ಚಿಮ ಮತ್ತು ಮಧ್ಯಭಾಗದಲ್ಲಿನ ಪರ್ವತಶ್ರೇಣಿ. ಈ ಶ್ರೇಣಿಯು ಉತ್ತರಭಾರತದ ಸಿಂಧೂ-ಗಂಗಾ ಬಯಲನ್ನು ದಕ್ಷಿಣದ ದಖ್ಖನ್ ಪೀಠಭೂಮಿಯಿಂದ ಭೌಗೋಳಿಕವಾಗಿ ಪ್ರತ್ಯೇಕಿಸುತ್ತದೆ. ವಿಂಧ್ಯ ಪರ್ವತಗಳು ಪಶ್ಚಿಮದಲ್ಲಿ ಗುಜರಾತ್-ರಾಜಸ್ಥಾನ-ಮಧ್ಯ ಪ್ರದೇಶಗಳು ಸಂಧಿಸುವ ಸ್ಥಾನದಲ್ಲಿ ಆರಂಭವಾಗಿ ಪೂರ್ವಕ್ಕೆ ಹಬ್ಬಿ ಮಿರ್ಜಾಪುರದಲ್ಲಿ ಗಂಗಾ ನದಿಯ ಸಮೀಪದವರೆಗೆ ಹರಡಿವೆ. ವಿಂಧ್ಯಪರ್ವತಗಳ ಪಶ್ಚಿಮೋತ್ತರ ಭಾಗವು ಹೆಚ್ಚೂಕಡಿಮೆ ಪೂರ್ಣ ಒಣಪ್ರದೇಶವಾಗಿದ್ದು ಜನವಸತಿಗೆ ಅನುಕೂಲಕರವಾಗಿಲ್ಲ. ಪರ್ವತಗಳ ದಕ್ಷಿಣಭಾಗವು ನರ್ಮದಾ ನದಿಯ ಜಲಾನಯನ ಪ್ರದೇಶವಾಗಿದೆ. ಉತ್ತರದ ಭಾಗದಲ್ಲಿ ಗಂಗಾನದಿಯ ಉಪನದಿಗಳಾದ ಕಾಳಿ ಸಿಂಧಿ, ಪಾರ್ಬತಿ, ಬೇಟ್ವಾ ಮತ್ತು ಕೇನ್ ನದಿಗಳು ಹರಿಯುತ್ತವೆ. ವಿಂಧ್ಯ ಪರ್ವತಗಳ ಪೂರ್ವ ಅಂಚಿನಲ್ಲಿ ಸೋನ್ ನದಿಯು ಹರಿಯುತ್ತದೆ. ವಿಂಧ್ಯ ಪರ್ವತಗಳ ಮಧ್ಯಭಾಗದ ಉತ್ತರಕ್ಕಿರುವ ಪ್ರದೇಶವನ್ನು ವಿಂಧ್ಯ ಪೀಠಭೂಮಿ ಎಂದು ಕರೆಯಲಾಗುತ್ತದೆ. ಮಧ್ಯ ಪ್ರದೇಶದ ಮುಖ್ಯ ನಗರಗಳಾದ ಭೋಪಾಲ್ ಮತ್ತು ಇಂದೋರ್ ನಗರಗಳು ಈ ಪೀಠಭೂಮಿಯಲ್ಲಿವೆ. ವರ್ಗ:ಪರ್ವತಶ್ರೇಣಿಗಳು ವರ್ಗ:ಭಾರತದ ಭೂಗೋಳ
ಕೂಡ್ಲು ತೀರ್ಥ
ಕೂಡ್ಲು ತೀರ್ಥ ಜಲಪಾತ
250px|thumb|right ಹೆಬ್ರಿಯಿ೦ದ ೨೦ ಕಿ.ಮೀ. ದೂರದಲ್ಲಿದೆ. ಆಗುಂಬೆಯ ದಟ್ಟ ಕಾನನ ಪ್ರದೇಶದಲ್ಲಿ ಉಗಮಿಸುವ ಸೀತಾ ನದಿಯಿಂದ ಉಂಟಾಗಿರುವ ಪ್ರವಾಸಿ ತಾಣವೇ ಈ ಕೂಡ್ಲು ತೀರ್ಥ. ಸೀತಾ ನದಿಯ ಉಗಮ ಸ್ಥಳವಾಗಿದ್ದು, ರಸ್ತೆ ಸ೦ಪರ್ಕದಿ೦ದ ೪ ಕಿ.ಮೀ. ದೂರದಲ್ಲಿದೆ. ೪ ಕಿ.ಮೀ. ಚಾರಣದ ನಂತರ ಜಲಪಾತವು ಎದುರುಗೊಳ್ಳುವುದು. ಚಾರಣದ ಮಧ್ಯ ಹಚ್ಚ ಹಸುರಿನ ಪರಿಸರವೂ ಮನಸ್ಸಿಗೆ ಮುದ ನೀಡುವುದು.
ರಾಜ್ಯದಲ್ಲೇ ಅತಿ ಹೆಚ್ಚು ಮಳೆ ಬೀಳುವ ಪ್ರದೇಶವೆಂದು ಖ್ಯಾತಿ ಪಡೆದಿರುವ ಆಗುಂಬೆಯ ದಟ್ಟ ಕಾನನದ ಕಾಲುದಾರಿಯಲ್ಲಿ ನಡೆದೇ ಸಾಗಬೇಕಾದ ಅನಿವಾರ್ಯ ಇರುವ ಕೂಡ್ಲು ತೀರ್ಥವು ಬಳವಳಿದು ಅರಸಿ ಬಂದ ಮೇನಕೆ ಚೆಲುವಿನಿಂದ ಮನಸೂರೆಗೊಳ್ಳುವಂತೆ ಮಾಡಿಬಿಡುತ್ತದೆ.
ದಟ್ಟ ಕಾನನದ ಹೆಬ್ಬಂಡೆಯನ್ನು ಸೀಳಿಕೊಂಡು ಸುಮಾರು ೧೨೦ ಅಡಿ ಎತ್ತರದಿಂದ ಧುಮ್ಮಿಕ್ಕುವ ಆ ರಮಣೀಯತೆಯ ಅಪರಾವತಾರದಂತಹ ಕಂಪ ಸೂಸುತ್ತ ಭೋರ್ಗರೆಯುತ್ತ ಬೀಳುವ ದೃಶ್ಯ ನಿಜಕ್ಕೂ ನಡೆದು ಬಂದ ದಣಿವೆಲ್ಲವನ್ನೂ ಇಂಗಿಸಿಬಿಡುತ್ತದೆ. ನಿತ್ಯ ಹರಿದ್ವರ್ಣದ ಕಾನನವನ್ನು ನೆನಪಿಸುವ ದಟ್ಟ ಅರಣ್ಯ ಪ್ರದೇಶದಲ್ಲಿ ಸುಮಾರು ಒಂದು ಗಂಟೆಯ ನಡಿಗೆಯ ಪಯಣ ಚೇತೋಹಾರಿಯಾದದ್ದು. ಎತ್ತ ನೋಡಿದರೂ ಮುಗಿಲೆತ್ತರಕ್ಕೆ ಬೆಳೆದು ನಿಂತ, ಮುಂದಿನ ಹಾದಿಯೇ ಕಾಣಿಸದಷ್ಟು ಒತ್ತಾಗಿ ಬೆಳೆದು ನಿಂತ ವೃಕ್ಷ ರಾಶಿ, ಅಲ್ಲಲ್ಲಿ ಕಂಡೂ ಕಾಣದೆ ಸದ್ದು ಮಾಡುತ್ತ ಹರಿದಾಡುವ ಸರೀಸೃಪಗಳ ಸಪ್ಪಳ, ಕಾಡು ಪ್ರಾಣಿಗಳ ಕೂಗು, ಪಕ್ಷಿಗಳ ಕಲರವ, ದೂರದ ಸೀತಾ ನದಿಯ ಜಲಪಾತದ ಝಳು ಝಳು ಸದ್ದು ಹೀಗೆ ಎಲ್ಲವೂ ಪ್ರವಾಸಿಗರ ಪಯಣವನ್ನು ಆವಿಸ್ಮರಣೀಯಗೊಳಿಸುತ್ತದೆ.
ಗಗನದಿಂದ ಭುವಿಯತ್ತ ಒಮ್ಮೆಲೆಯೇ ಹೆಬ್ಬಂಡೆಗಳನ್ನು ಸೀಳಿಕೊಂಡು ದೊಪ್ಪೆಂದು ಧುಮ್ಮಿಕ್ಕುವ ಸೀತಾ ನದಿಯ ಕೂಡ್ಲು ತೀರ್ಥದ ಪರಿಸರ ನೋಡುಗರನ್ನು ಯಾವುದೇ ಒಂದು ಕಿನ್ನರ ಲೋಕಕ್ಕೆ ಕರೆದೊಯ್ಯುವಂತೆ ಮಾಡುತ್ತದೆ. ಜಲಪಾತದ ಒಂದು ಪಾರ್ಶ್ವದಲ್ಲಿ ಎಚ್ಚರಿಕೆಯಿಂದ ಝಳಕ ಮಾಡಲು ಅಡ್ಡಿಯಿಲ್ಲ. ಮಳೆಗಾಲದಲ್ಲಿ ಜಿಗಣೆಗಳ ಕಾಟ. ದಟ್ಟ ಕಾಡಿನ ಮಧ್ಯದಲ್ಲಿರುವ ಕಾಲುದಾರಿಯಲ್ಲಿ ಸುಮಾರು ೧.೫ ಕಿ ಮೀ ದೂರ ಸಾಗಬೇಕಾಗುತ್ತದೆ.
ವಾಹನ ಸೌಕರ್ಯ
ಈ ಜಲಪಾತವನ್ನು ನೋಡಬಯಸುವವರು ಉಡುಪಿ ಆಥವಾ ಶಿವಮೊಗ್ಗದಿ೦ದ ಮಿನಿಬಸ್ಸಿನಲ್ಲಿ ಪ್ರಯಾಣ ಬೆಳಸಬಹುದು. ಉಡುಪಿಯಿಂದ, ಶಿವಮೊಗ್ಗದಿಂದ ಹೆಬ್ರಿಯವರೆಗೂ ವಾಹನ ಸೌಕರ್ಯಗಳಿರುತ್ತವೆ. ಇಲ್ಲಿಂದ ಮಾತ್ರ ಹೆಬ್ರಿಯಲ್ಲಿರುವ ಸ್ಥಳೀಯ ಆಟೋಗಳಲ್ಲೇ ಹೋಗಿ ಬರಬೇಕು. ಸ್ಥಳ ಪರಿಚಯವಿರುವ ವಾಹನ ಚಾಲಕರ ಜತೆಗೇ ಹೋಗಿಬರುವುದು ಒಳಿತು. ಏಕೆಂದರೆ ಕೂಡ್ಲು ತೀರ್ಥ ಪರಿಸರದಲ್ಲಿ ಸುಂದರ ಜಲಧಾರೆ, ಸ್ವಚ್ಛಂದ ಪರಿಸರ ಬಿಟ್ಟರೆ ಮತ್ತೇನೂ ಸಿಗುವುದಿಲ್ಲ.
ಕೂಡ್ಲು ತೀರ್ಥದ ವಿಶೇಷತೆ
ಸುಮಾರು ೩೦೦ ಅಡಿಗಳಷ್ಟು ಎತ್ತರದಿಂದ ಕೂಡ್ಲು ತೀರ್ಥ ಜಲಪಾತ ಧುಮುಕುತ್ತಿದೆ. ಈ ಹಿನ್ನೆಲೆಯಲ್ಲಿ ಜಲಪಾತದ ಕೆಳಗೆ ನೈಸರ್ಗಿಕವಾಗಿಯೇ ಕೊಳದ ರಚನೆಯಾಗಿದೆ. ಪುರಾಣಗಳ ಪ್ರಕಾರ ಸುಮಾರು ಸಾವಿರ ವರ್ಷಗಳ ಹಿಂದೆ ಈ ಸ್ಥಳದಲ್ಲಿ ಸನ್ಯಾಸಿಗಳು ಧ್ಯಾನ ಮಾಡುತಿದ್ದರು ಎನ್ನುವ ಐತಿಹ್ಯವಿದೆ. ಹಾಗಾಗಿ ಈ ಜಲಪಾತಕ್ಕೆ ಕೂಡ್ಲು ತೀರ್ಥ ಎನ್ನುವ ಹೆಸರು ಬಂದಿದೆ.
ಚಾರಣ
200px|thumb|right
ಅರಣ್ಯ ಇಲಾಖೆಗೆ ಸೇರಿದ ಪ್ರದೇಶವಾಗಿರುವ ಹಿನ್ನೆಲೆಯಲ್ಲಿ ಚಾರಣಿಗರು ಅಥವಾ ಪ್ರವಾಸಿಗರು ಅನುಮತಿ ಮಾತ್ರ ಕಡ್ಡಾಯ. ಚಾರಣಿಗರು ಅರಣ್ಯ ಇಲಾಖೆಯ ಕಛೇರಿಯಲ್ಲಿ ಪ್ರವೇಶ ಶುಲ್ಕವನ್ನು ಪಾವತಿಸಬೇಕು. ಮಧ್ಯ, ಸಿಗರೇಟು ಹೀಗೆ ನಿಷೇಧಿತ ವಸ್ತುಗಳನ್ನು ಕೊಂಡೊಯ್ಯುವಂತಿಲ್ಲ. ಸ್ಪಷ್ಟ ಹೆಸರು, ದೂರವಾಣಿ ಮತ್ತು ತಮ್ಮಲ್ಲಿ ಇರುವ ವಸ್ತುಗಳ ಸಮಗ್ರ ಮಾಹಿತಿ ನೀಡಿ ಚಾರಣ ಮುಂದುವರಿಸ ಬೇಕು. ಜಲಪಾತವನ್ನು ತಲುಪಲು ಸೀತಾನದಿಯನ್ನು ಹಾದುಹೋಗಬೇಕು. ದಟ್ಟ ಕಾಡಿನ ಮಧ್ಯದಲ್ಲಿರುವ ಕಾಲುದಾರಿಯಲ್ಲಿ ಸುಮಾರು ೧.೫ ಕಿ ಮೀ ದೂರ ಸಾಗಬೇಕಾಗುತ್ತದೆ. 200px|thumb|left
ಉಲ್ಲೇಖಗಳು
<References/>
ವರ್ಗ:ಉಡುಪಿ ಜಿಲ್ಲೆ ವರ್ಗ:ಜಲಪಾತಗಳು ವರ್ಗ:ಕರ್ನಾಟಕದ ಜಲಪಾತಗಳು ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ಗುರುಭಕ್ತಿ
ಗುರುಭಕ್ತಿ, ಕೆ.ಎನ್.ಚಂದ್ರಶೇಖರ್ ಶರ್ಮ ನಿರ್ದೇಶನ ಮತ್ತು ಆರ್.ಎಫ್.ಮಾಣಿಕ್‍ಚಂದ್ ನಿರ್ಮಾಪಣ ಮಾಡಿರುವ ೧೯೮೪ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಜಿ.ಕೆ.ವೆಂಕಟೇಶ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಅಂಬರೀಶ್ ಮತ್ತು ಬಿ.ಸರೋಜಾದೇವಿ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಸ್ಲೇಟು
thumb ಸ್ಲೇಟು (ಪಾಟಿ) ಸ್ಲೇಟ್‍ ಎಂದೇ ಕರೆಯಲ್ಪಡುವ ಶಿಲೆಯಂತಹ ಗಟ್ಟಿಯಾದ ಚಪ್ಪಟೆ ವಸ್ತುವಿನ ತೆಳುವಾದ ಹಲಗೆ. ಇದನ್ನು ಬರೆಯುವ ಮಾಧ್ಯಮವಾಗಿ ಬಳಸಲಾಗುತ್ತದೆ. ಈ ಶಿಲೆಯು ಜೇಡಿಮಣ್ಣಿನಿಂದ ಹಿಡಿದು ಅಭ್ರಕದಂತಹ ಸಮಾಂತರವಾಗಿ ಜೋಡಣೆಯಾದ, ಚಪ್ಪಟೆ, ಹಲ್ಲೆಗಳಂತಹ ಖನಿಜಗಳವರೆಗೆ ಜೇಡಿ ಪದರಗಲ್ಲಿನಲ್ಲಿನ ಖನಿಜಗಳ ಮರುಸ್ಫಟಿಕೀರಣದಿಂದ ಸೃಷ್ಟಿಯಾಗುವ ರೂಪಾಂತರ ಶಿಲೆಯಾಗಿರುತ್ತದೆ.
ಬರೆಯುವ ಸ್ಲೇಟು ಸ್ಲೇಟ್ ಶಿಲೆಯ ತುಂಡನ್ನು, ಸಾಮಾನ್ಯವಾಗಿ 4x6 ಅಂಗುಲಗಳು ಅಥವಾ 7x10 ಅಂಗುಲ ಗಾತ್ರದ್ದು, ಹೊಂದಿರುತ್ತಿತ್ತು. ಇದನ್ನು ಕಟ್ಟಿಗೆಯ ಚೌಕಟ್ಟಿನಿಂದ ಆವರಿಸಲಾಗುತ್ತಿತ್ತು.
ತರಗತಿಗಳಲ್ಲಿ ಅಥವಾ ಮನೆಯಲ್ಲಿ ಮತ್ತು ಬಹು ಕೋಣೆಗಳ ಶಾಲೆಗಳಲ್ಲಿ ಬರವಣಿಗೆ ಮತ್ತು ಅಂಕಗಣಿತವನ್ನು ಅಭ್ಯಾಸ ಮಾಡಲು ಬರೆಯುವ ಸ್ಲೇಟನ್ನು ಮಕ್ಕಳು ಒಂಟಿ ಕೋಣೆ ಶಾಲೆಗಳಾಗಿ ಬಳಸುವ ಮನೆಗಳಲ್ಲಿ ಇಪ್ಪತ್ತನೇ ಶತಮಾನದವರೆಗೆ ಬಳಸುತ್ತಿದ್ದರು.
ಉಲ್ಲೇಖಗಳು
ವರ್ಗ:ಶೈಕ್ಷಣಿಕ ಸಾಧನಗಳು
ರುದ್ರನಾಗ
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಕೈಫಿ ಅಜ್ಮಿ
thumb|ಕೈಫಿ ಅಜ್ಮಿ ಕೈಫಿ ಅಜ್ಮಿ (೧೪ ಜನವರಿ ೧೯೧೯ - ೧೦ ಮೇ ೨೦೦೨), ಎಂಬ ಕಾವ್ಯನಾಮದಿಂದ ಖ್ಯಾತರಾದ ಅತ್ತಾರ್ ಹುಸೇನ್ ರಿಜ಼್ವಿ, ಭಾರತದ  ಉರ್ದು ಕವಿಗಳಲ್ಲಿ ಒಬ್ಬರು. ಭಾರತದ ಚಿತ್ರರಂಗದಲ್ಲಿ ಉರ್ದು ಸಾಹಿತ್ಯವನ್ನು ಮೊಟ್ಟ ಮೊದಲ ಬಾರಿಗೆ ಪರಿ‍ಚಯಿಸಿದ ಹೆಗ್ಗಳಿಕೆ ಕೈಫ಼ಿಯವರಿಗೆ ಸಲ್ಲುತದೆ. ಪೀರ್ಜ಼ಾದ ಕಾಸಿಮ್, ಜಾನ್ ಎಲಿಯಾ ಹಾಗು ಇತರರೊಂದಿಗೆ ಸೇರಿ ೨೦ನೇ ಶತಮಾನದ ಅತ್ಯಂತ ಸ್ಮರಣೀಯ ಉರ್ದು ಕವಿಗೋಷ್ಠಿಗಳನ್ನು ನೆಡೆಸಿದ್ದಾರೆ.
ಆರಂಭಿಕ ಜೀವನ ಹಾಗು ಕುಟುಂಬ
ಉತ್ತರ ಪ್ರದೇಶದ ಆಜ಼ಮ್ಗಡ ಜಿಲ್ಲೆಯ ಮಿಜ಼್ವಾನ್ ಗ್ರಾಮದಲ್ಲಿ ಓರ್ವ ಶಿಯಾ ಮುಸ್ಲಿಮ್ ಕುಟುಂಬದಲ್ಲಿ ಆಜ಼್ಮಿಯವರು ಜನಿಸಿದರು.
ಆಜ಼್ಮಿಯವರು ರಂಗಭೂಮಿ ಹಾಗು ಚಲನಚಿತ್ರ ಕಲಾವಿದೆಯಯಾದ ಶೌಕತ್ ಆಜ಼್ಮಿಯವರನ್ನು ವಿವಾಹವಾದರು.
ಇವರ ಪುತ್ರಿ ಶಬಾನ ಆಜ಼್ಮಿ, ಹಿಂದಿ ಚಿತ್ರರಂಗದ ಪ್ರಖ್ಯಾತ ನಟಿ ಹಾಗು ಇವರ ಪುತ್ರ ಬಾಬಾ ಆಜ಼್ಮಿ, ಚಲನಚಿತ್ರ ಛಾಯಾಗ್ರಾಹಕರಾಗಿದ್ದಾರೆ.
ಆಜ಼್ಮಿಯವರ ಸೊಸೆ, ತಾನ್ವಿ ಆಜ಼್ಮಿ ಕಿರುತೆರೆ ನಟಿ.
ಪ್ರಶಸ್ತಿ-ಪುರಸ್ಕಾರಗಳು
ಕಫ಼ಿಯವರಿಗೆ ಭಾರತ ಸರ್ಕಾರವು ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಿ ಪುರಸ್ಕರಿಸಿದೆ.
ಇದಲ್ಲದೇ, ತಮ್ಮ ಆವಾರ ಸಜ್ದೆ ಸಂಕಲನಕ್ಕೆ, ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದಿದ್ದಾರೆ.
ಉತ್ತರಪ್ರದೇಶ ಉರ್ದು ಅಕಾಡೆಮಿ ಪ್ರಶಸ್ತಿ, ಮಹಾರಾಷ್ಟ್ರ ಉರ್ದು ಅಕಾಡೆಮಿಯ ವಿಶೇಷ ಪುರಸ್ಕಾರ, ಸೋವಿಯತ್ ಲ್ಯಾಂಡ್ ನೆಹರು ಪುರಸ್ಕಾರ, ಆಫ಼್ರೋ-ಏಷಿಯನ್ ಬರಹಗಾರರ ಸಂಘದ ವತಿಯಿಂದ ಲೋಟಸ್ ಪುರಸ್ಕಾರ ಹಾಗು ರಾಷ್ಟ್ರೀಯ ಏಕೀಕರಣಕ್ಕಾಗಿ ರಾಷ್ಟ್ರಪತಿ ಪುರಸ್ಕಾರವನ್ನು ಪಡೆದಿರುತ್ತಾರೆ.ಉ
೧೯೯೮ರಲ್ಲಿ ಮಹಾರಾಷ್ಟ್ರ ಸರ್ಕಾರವು ಕೈಫ಼ಿಯವರಿಗೆ ಜ್ಞಾನೇಶ್ವರ ಪುರಸ್ಕಾರವನ್ನು ನೀಡಿದೆ.
ಜೀವಮಾನದ ಸಾಧನೆಗಾಗಿ, ಕೈಫ಼ಿಯವರಿಗೆ ಪ್ರತಿಷ್ಟಿತ ಸಾಹಿತ್ಯ ಅಕಾಡೆಮಿ ಫೆಲೋಶಿಪ್ ನೀಡಿ ಗೌರವಿಸಲಾಗಿದೆ.
೨೦೦೦ರಲ್ಲಿ, ದೆಹಲಿ ಸರ್ಕಾರ ಹಾಗು ದೆಹಲಿ ಉರ್ದು ಅಕಾಡೆಮಿಯು ಪ್ರಪ್ರಥಮ ಶತಮಾನದ ಪುರಸ್ಕಾರವನ್ನು ನೀಡಿ ಗೌರವಿಸಿತು.
ಶಾಂತಿನಿಕೇತನದ ವಿಶ್ವಭಾರತಿ ವಿಶ್ವವಿದ್ಯಾಲಯವು ಕೈಫ಼ಿಯವರಿಗೆ ಗೌರವ ಡಾಕ್ಟ್ರೇಟ್ ನೀಡಿ ಪುರಸ್ಕರಿಸಿದೆ.
ವರ್ಗ:ಕವಿಗಳು ವರ್ಗ:ಉರ್ದು ಲೇಖಕರು
ಉಡುಪಿ ಜಿಲ್ಲೆ
ಇಲ್ಲಿನ ಇತರ ಭಾಷೆಗಳೆಂದರೆ
ಕನ್ನಡ- ಕುಂದಾಪುರ ಕನ್ನಡ ಸೇರಿಸಿ.
ಇನ್ನೂ ಹತ್ತು ಹಲವು ಭಾಷೆಗಳಿವೆ.
ಮೀನುಗಾರಿಕೆ
ಮೋಗವೀರ ಆರಾಧ್ಯ ದೈವ ನಂಬಿ ಮೀನುಗಾರಿಕೆ ನಡೆಸುತ್ತಾರೆ
ಖನಿಜ ಸಂಪತ್ತು
ಪಶ್ಚಿಮ ಘಟ್ಟಗಳ ಶ್ರೇಣಿಯಲ್ಲಿ ಕಬ್ಬಿಣದ ಅದಿರು ಹೇರಳವಾಗಿದೆ. ಕೊಡಚಾದ್ರಿಯ ಬಳಿ ಈ ಅದಿರನ್ನು ತೆಗೆಯಲಾಗುತ್ತದೆ. ಕುಂದಾಪುರ ತಾಲ್ಲೂಕಿನಲ್ಲಿ ಉತ್ತಮ ದರ್ಜೆಯ ಬಾಕ್ಸೈಟ್ ಇದೆ. ಸುಣ್ಣದ ಚಿಪ್ಪು, ಸಿಲಿಕ ಮರಳು, ಸಿಲಿಮನೈಟ್, ಸೋಪುಕಲ್ಲು, ಹಂಚಿನ ತಯಾರಿಕೆಯ ಮಣ್ಣು-ಇವು ಜಿಲ್ಲೆಯ ವಿವಿಧ ಭಾಗಗಳಲ್ಲಿ ದೊರೆಯುತ್ತವೆ. ಕಾಪು, ಪಡುಬಿದರೆ, ಉದ್ಯಾವರ ಮೊದಲಾದೆಡೆಗಳಲ್ಲಿ ಅಭ್ರಕದಿಂದ ಕೂಡಿದ ಬೆಣಚುಕಲ್ಲಿನ ಶಿಲೆಗಳಿವೆ. ಮಲ್ಪೆ ಬಳಿ ಹೆಂಚು ತಯಾರಿಕೆಗೆ ಉಪಯುಕ್ತವಾದ ಮಣ್ಣು ದೊರೆಯುತ್ತದೆ.
ಅಷ್ಟ ಮಠಗಳು
ಉಡುಪಿಯ ಕೇಂದ್ರಬಿಂದುವಾದ ಕೃಷ್ಣ ಮಠವನ್ನು ಅಷ್ಟ ಮಠಗಳು ನಡೆಸುತ್ತವೆ. ಅಷ್ಟ ಮಠಗಳು ಕೆಳಕಂಡಂತಿವೆ:
ಕಲೆ ಹಾಗೂ ಸಂಸ್ಕೃತಿ
ತುಳು ರಂಗಭೂಮಿಯಲ್ಲಿ ಇತ್ತೀಚೆಗೆ ಸಾಕಷ್ಟು ಬದಲಾವಣೆ ಗಳು,ಹೊಸತನ ಬಂದಿದೆ. ಕಾಪುವಿನ 'ರಂಗ ತರಂಗ' ಎಂಬ ಸಕ್ರಿಯ ನಾಟಕ ತಂಡವು 'ತಿಲಕೆ ತಿರ್ಗಯೆ','ಪಿರ ಬನ್ನಗ','ಆಯೆ ಸುಬಗೆ' ಮುಂತಾದ ನಾಟಕಗಳನ್ನು ಉಡುಪಿ ಜಿಲ್ಲೆಯಾದ್ಯಂತ ಹಾಗೂ ದ.ಕ.,ಮುಂಬಯಿಗಳಲ್ಲಿ ಆಡಿ ತೋರಿಸಿ ಪ್ರಸಿದ್ದಿ ಗಳಿಸಿದೆ. https://kn.wikipedia.org/s/31t
ಇತರೆ ಸೌಲಭ್ಯಗಳು
ಶ್ರೀ ಗುಡ್ಡೆ ಗಣಪತಿ ದೇವಾಲಯ) ಗಳೂ, ಎರಡು ಪ್ರೌಢಶಾಲೆಗಳೂ ಇವೆ.
ಹೊರಗಿನ ಸಂಪರ್ಕಗಳು
ವರ್ಗ:ಭೂಗೋಳ ವರ್ಗ:ಐತಿಹಾಸಿಕ ಸ್ಥಳಗಳು ವರ್ಗ:ಭಾರತದ ಪಟ್ಟಣಗಳು ವರ್ಗ:ಉಡುಪಿ ಜಿಲ್ಲೆ ವರ್ಗ:ಕರ್ನಾಟಕದ ಪ್ರಮುಖ ಸ್ಥಳಗಳು ವರ್ಗ:ಭಾರತದ ಪವಿತ್ರ ಕ್ಷೇತ್ರಗಳು ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು ವರ್ಗ:ಉಡುಪಿ ತಾಲೂಕಿನ ಪ್ರವಾಸಿ ತಾಣಗಳು
ಗಾರ್ಕಿ
ರಷ್ಯನ್ ಸೋವಿಯೆತ್ ಸಂಯುಕ್ತ ಸಮಾಜವಾದೀ ಗಣರಾಜ್ಯದ ಒಂದು ಆಡಳಿತವಿಭಾಗ (ಆಬ್ಲಾಸ್ಟ); ಅದರ ಆಡಳಿತಕೇಂದ್ರ. ಇದು ಮಾಸ್ಕೋ ನಗರದ ಪುರ್ವಕ್ಕೆ 416 ಕಿಮೀ ದೂರದಲ್ಲಿ ವೋಲ್ಗ ಮತ್ತು ಮೋಕ ನದಿಗಳ ಸಂಗಮ ಸ್ಥಳದಲ್ಲಿದೆ.
ಇತಿಹಾಸ
ಹಿಂದೆ ಇದಕ್ಕೆ ಇದ್ದ ಹೆಸರು ನಿಷ್ನಿನೊವ್ಗೊರಾಡ್. ಈ ನಗರದಲ್ಲಿ ಮ್ಯಾಕ್ಸಿಂ ಗಾರ್ಕಿ 1868ರಲ್ಲಿ ಜನಿಸಿದ ಕಾರಣ ಅವನ ಗೌರವಾರ್ಥಕವಾಗಿ 1932ರಲ್ಲಿ ಇದಕ್ಕೆ ಅವನ ಹೆಸರಿಟ್ಟರು.
ವೋಲ್ಗ ಬಯಲಲ್ಲಿ ರಷ್ಯನರ ವಸಾಹತುಗಳು ಸ್ಥಾಪಿತವಾದ ಕಾಲದಲ್ಲಿ 1221ರಲ್ಲಿ ಈ ನಗರವನ್ನು ವ್ಲಾಡಿಮೀರ್ ದೊರೆ ಯೂರಿ ಸೆವೊಲೊಡೋವಿಚ್ ಸ್ಥಾಪಿಸಿದ. ಈ ನಗರ ಬಾಲ್ಟಿಕ್ ಪ್ರದೇಶದಿಂದ ಮಧ್ಯ ಏಷ್ಯಕ್ಕೆ ಹೋಗುವ ಹೆದ್ದಾರಿಯ ಪ್ರಮುಖ ಸ್ಥಳದಲ್ಲಿದೆ. ವೋಲ್ಗಾ ನದಿಯ ಮೂಲಕ ಮಾಸ್ಕೋ ಪ್ರದೇಶಕ್ಕೂ ಕಾಮಾ ನದಿಯ ಮೂಲಕ ಯೂರಲ್ ಸೈಬೀರಿಯ ಪ್ರಾಂತ್ಯಗಳಿಗೂ ಸಂಪರ್ಕವಿದೆ. 1392ರಲ್ಲಿ ಇದನ್ನು ಮಾಸ್ಕೋ ನಗರಪಾಲಿಕೆಯೊಡನೆ ಸಂಘಟಿಸಲಾಯಿತು.
ಈ ನಗರವನ್ನು ಕೇಂದ್ರವನ್ನಾಗಿ ಮಾಡಿಕೊಂಡು 1469ರಲ್ಲಿ 3ನೆಯ ಇವಾನನೂ 1552ರಲ್ಲಿ 4ನೆಯ ಇವಾನನೂ ಟಾರ್ಟರರ ಮೇಲೆ ದಾಳಿ ನಡೆಸಿದರು. 16ನೆಯ ಶತಮಾನದಲ್ಲಿ ರಷ್ಯನರು ವೋಲ್ಗ ಬಯಲನ್ನು ವಶಮಾಡಿಕೊಂಡ ಮೇಲೆ ನಗರದ ವಾಣಿಜ್ಯ ಅಭಿವೃದ್ಧಿ ಹೊಂದಿತು. 1817ರಲ್ಲಿ ಇಲ್ಲಿ ಪ್ರಾರಂಭವಾದ ವಾರ್ಷಿಕ ಜಾತ್ರೆ ರಷ್ಯದ ಅತ್ಯಂತ ದೊಡ್ಡ ಜಾತ್ರೆಯಾಗಿ ರಷ್ಯನ್ ಕ್ರಾಂತಿಯವರೆಗೆ ಮುಂದುವರಿಯಿತು. ಇಲ್ಲಿಗೆ ಯುರೋಪ್ ಮತ್ತು ಏಷ್ಯ ಖಂಡಗಳಿಂದ ವ್ಯಾಪಾರಿಗಳು ಬರುತ್ತಿದ್ದರು.
ಪ್ರಾಕೃತಿಕ ಲಕ್ಷಣ
ಗಾರ್ಕಿ ಆಬ್ಲಾಸ್ಟಿನ ವಿಸ್ತಿರ್ಣ 72200 ಚ.ಕಿಮೀ ವೋಲ್ಗ ನದಿ ಇದರ ನಡುವೆ ಹರಿಯುತ್ತದೆ. ಉತ್ತರಾರ್ಧ ಮೈದಾನ. ಇಲ್ಲಿ ವೆಟ್ಲುಗ, ಕರ್ಜೆನೆಟ್ಸ ಪ್ರವಹಿಸುತ್ತವೆ. ದಕ್ಷಿಣಾರ್ಧ ಹೆಚ್ಚು ಎತ್ತರ.
ಹವಾಗುಣ
ಇಲ್ಲಿ ವಾಯುಗುಣ ಖಂಡಾಂತರ ಮಾದರಿಯದು.
ಕೃಷಿ
ರೈ, ಓಟ್ಸ, ವಸಂತಗೋದಿ, ಬಕ್ವ್ಹೀಟ್, ಆಲೂಗಡ್ಡೆ, ಫ್ಲಾಕ್ಸ, ಮೆಕ್ಕೆಜೋಳ ಮುಖ್ಯ ಧಾನ್ಯಗಳು.
ಕೈಗಾರಿಕೆಗಳು
ನಗರದಲ್ಲಿ ಎರಡು ಉಷ್ಣ ವಿದ್ಯುತ್ ಉತ್ಪಾದನ ಕೇಂದ್ರಗಳುಂಟು.
ಸಾರಿಗೆ ಮತ್ತು ಸಂಪರ್ಕ
ನಗರಕ್ಕೆ ರೈಲು, ನದಿ, ರಸ್ತೆ ಮತ್ತು ವಿಮಾನಗಳ ಮೂಲಕ ಪ್ರಯಾಣಸೌಲಭ್ಯವಿದೆ. ಪ್ರವ್ಡಿನ್ಸ್ಕಿ, ಪವ್ಲೋವೊ ಮತ್ತು ಬೋರ್ ಉಪನಗರಗಳಿಗೆ ರೈಲುಮಾರ್ಗಗಳಿವೆ.
ಪ್ರಮುಖ ಆಕರ್ಷಣೆಗಳು
ಗಾರ್ಕಿ ನಗರದಲ್ಲಿ 1918ರಲ್ಲಿ ಲೋಬಚೆಫ್ಸ ಕಿ ರಾಜ್ಯ ವಿಶ್ವವಿದ್ಯಾಲಯ ಸ್ಥಾಪಿತವಾಯಿತು. ಕೃಷಿ, ವೈದ್ಯ ಹಾಗೂ ಎಂಜಿನಿಯರಿಂಗ್ ಉಚ್ಚ ಶಿಕ್ಷಣ ಸಂಸ್ಥೆಗಳೂ ರಾಜ್ಯದ ಕಲಾ ವಸ್ತುಸಂಗ್ರಹಾಲಯವೂ ಇಲ್ಲಿವೆ. ಇಲ್ಲಿಯ ನಾಟಕಶಾಲೆ 1798ರಲ್ಲಿ ಸ್ಥಾಪಿತವಾಯಿತು. 14ನೆಯ ಶತಮಾನದ ಕೋಟೆ (ಕ್ರೆಮ್ಲಿನ್) ಈ ನಗರದ ಇತಿಹಾಸ ಪ್ರಸಿದ್ಧ ಕಟ್ಟಡಗಳಲ್ಲಿ ಒಂದು.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಧುರಕವಿ ಆಳ್ವಾರ್
ಇವರು ನಮ್ಮಾಳ್ವಾರ್ ಅವರ ಸಮಕಾಲೀನರು. ಅವರಿಗಿಂತ ವಯಸ್ಸಿನಲ್ಲಿ ಹಿರಿಯರು; ಗುರು ಪರಂಧಾಮವನ್ನೈದಿದ ಬಳಿಕವೂ ಕೆಲಕಾಲವಿದ್ದು ಅವರ ಪ್ರಬಂಧಗಳನ್ನು ಅಜ್ಞರಲ್ಲೂ ತಜ್ಞರಲ್ಲೂ ಹರಡುತ್ತ, ಆಳ್ವಾರರ ವೈಭವವನ್ನು ಕೊಂಡಾಡುತ್ತ ಅವರ ಅರ್ಚಾರೂಪವನ್ನು ಪ್ರತಿಷ್ಠಾಪಿಸಿ ಪೂಜೆಗೈಯುತ್ತಿದ್ದರೆಂದು ಗುರುಪರಂಪರಾಪ್ರಭಾವದಿಂದ ತಿಳಿದುಬರುತ್ತದೆ.
ಬದುಕು
ಈ ಆಚಾರ್ಯನಿಷ್ಠರು ಮೇಷ ಮಾಸದ ಚಿತ್ತಾನಕ್ಷತ್ರದಲ್ಲಿ ಪಾಂಡ್ಯ ದೇಶದ ತಿರುಕ್ಕೋಳೂರಿನಲ್ಲಿ ಸಾಮವೇದ ಶಾಖೆಯ ಬ್ರಾಹ್ಮಣ ಕುಲವೊಂದರಲ್ಲಿ ಜನ್ಮತಾಳಿದರು. ವೇದವೇದಾಂಗಗಳಲ್ಲಿ ಪ್ರಾವೀಣ್ಯ ಪಡೆದು ಈ ತತ್ತ್ವಪಿಪಾಸು ಬಹುಕಾಲ ಸತ್ಸಂಗದಲ್ಲೂ ತೀರ್ಥಕ್ಷೇತ್ರಯಾತ್ರೆಗಳಲ್ಲೂ ಕಾಲಕಳೆಯುತ್ತಿದ್ದರು. ಆದರೆ ಮನಸ್ಸು ಮಾತ್ರ ಏತರಿಂದಲೂ ನೆಮ್ಮದಿ ಪಡೆಯದೆ ಸದ್ಗುರುವೊಬ್ಬನನ್ನು ಅರಸುತ್ತಲೇ ಇತ್ತು. ಇವರು ಒಮ್ಮೆ ಅಯೋಧ್ಯೆಯಲ್ಲಿ ಪ್ರವಾಸವಿದ್ದಾಗ ತೆಂಕಣದಿಕ್ಕಿನಲ್ಲಿ ಒಂದು ಜ್ಯೋತಿ ಬಾನಲ್ಲಿ ಬೆಳಗುತ್ತಿದ್ದುದನ್ನು ಕಂಡರು. ಹಿಂದೆಂದೂ ಕಾಣದಿದ್ದ ಆ ಬೆಳಕನ್ನು ಮೂರು ದಿನ ನಿರುಕಿಸಿ ಅದು ನೆಲೆಯಾಗಿದ್ದುದನ್ನು ಕಂಡು, ಅದನ್ನಾರಿಸಿಕೊಂಡು ಆ ನಿಟ್ಟಿನಲ್ಲಿ ಪಯಣಿಸುತ್ತಾ ತಿರುಕುರುಹೊರ್ ಎಂಬಲ್ಲಿಗೆ ಬಂದು ಇಲ್ಲಿನ ಆಶ್ಚರ್ಯವೇನೆಂದು ಕೇಳಲು ಅಲ್ಲಿನವರು ಹುಣಸೆಮರದ ದೊಗರಿನಲ್ಲಿ ಮರುಳರಂತಿದ್ದ ಆ ಮಾರನ್ ಎಂಬುವರನ್ನು ತೋರಿಸಿದರು. ಆ ಬಾಲಯೋಗಿಯ ತೇಜಸ್ಸಿಗೆ ಮರುಳಾಗಿ ಮಧುರಕವಿಗಳು ಉಪಾಯದಿಂದ ಆತ ಬಹಿರ್ಮುಖರಾಗುವಂತೆ ಮಾಡಿದರು. ಒಂದು ಒಗಟಿನ ಪ್ರಶ್ನೆಯನ್ನು ಹಾಕಿ ಸದುತ್ತರವನ್ನು ಪಡೆದು ಅವರ ಮೇಧಾಶಕ್ತಿಯನ್ನರಿತರು. ಈತನೇ ತಕ್ಕ ಗುರುವೆಂದು ಅಲ್ಲಿಂದ ಮುಂದೆ ಅವರನ್ನು ಆಶ್ರಯಿಸಿ ಅವರ ಸೇವೆಗೆ ನಿಂತು ಅವರ ಶ್ರೀಸೂಕ್ತಿಗಳಲ್ಲಿ ಮುಳುಗಿಹೋದರು.
ಕೃತಿಗಳು
ಇವರು ರಚಿಸಿರುವ ಮಿಕ್ಕ ಗೀತೆಗಳ ಪಾಡೇನಾಯಿತೋ ತಿಳಿಯದು. ನಮಗೆ ಇದರಿಂದ ಲಭ್ಯವಾಗಿರುವುದು ಕೇವಲ ಹನ್ನೊಂದು ಬಿಡಿ ಪದ್ಯಗಳು. ಆಚಾರ್ಯಸ್ತೋತ್ರ ರೂಪವಾದವು. ಕುರುಹೂರ್ ನಂಬಿಗಿಂತ ಮತ್ತೊಂದು ದೈವವನ್ನು ನಾನರಿಯೆ. ನಾನು ಕಲಿತ ವೇದ ಶಾಸ್ತ್ರಗಳ ತತ್ತ್ವ ನನ್ನೆದೆಯಲ್ಲಿ ನೆಲೆಸುವಂತೆ ಮಾಡಿದವರು ಇವರು. ಯಾರು ಬೈದರೇನು, ಬೈದಷ್ಟೂ ಇನಿದಾಗುತ್ತದೆ-ನನಗೂ ನನ್ನ ಆಚಾರ್ಯನಿಗೂ ಇರುವ ಮಧುರ ಬಾಂಧವ್ಯ ಎಂದು ಈ ಪದ್ಯದಲ್ಲಿ ತಮ್ಮ ಆಚಾರ್ಯನಿಷ್ಠೆಯ ಪರಾಕಾಷ್ಠೆಯನ್ನು ಪ್ರಕಾಶಗೊಳಿಸಿ ಶ್ರೀವೈಷ್ಣವ ಸಂಪ್ರದಾಯದಲ್ಲಿ ಒಂದು ಹೊಸ ಬಳಿಯನ್ನೇ ತೆರೆದರು, ನಮ್ಮಾಳ್ವಾರರಲ್ಲಿ ಮುಳುಗಿದ ಈ ಆಳ್ವಾರರು.
ವರ್ಗ:ವೈಷ್ಣವ ಸಂಪ್ರದಾಯ ವರ್ಗ:ಆಳ್ವಾರರು ವರ್ಗ:ಹಿಂದೂ ಸಂತರು
ಸಂಯುಕ್ತ ಸಂಸ್ಥಾನದ ಸೈನ್ಯ
ಸಂಯುಕ್ತ ಸಂಸ್ಥಾನದ ಸೈನ್ಯ ವು   ಸಂಯುಕ್ತ ಸಂಸ್ಥಾನದ ಸಶಸ್ತ್ರ ಪಡೆ ಗಳ ಒಂದು ಶಾಖೆಯಾಗಿದ್ದು, ಭೂ-ನೆಲೆಯ ಸೇನಾ ಕಾರ್ಯಾಚರಣೆಗಳಿಗೆ ಜವಾಬ್ದಾರವಾಗಿದೆ. ಇದು ಅಮೆರಿಕ ಸೈನ್ಯದ ಅತ್ಯಂತ ದೊಡ್ಡ ಮತ್ತು ಹಳೆಯ ಸ್ಥಾಪಿತ ಶಾಖೆಯಾಗಿದೆ ಮತ್ತು ಏಳು ಅಮೆರಿಕದ ಸಮವಸ್ತ್ರಸಹಿತ ಸೇವೆ (ಯುನಿಫಾರ್ಮ್‌ಡ್ ಸರ್ವಿಸಸ್‌)ಗಳಲ್ಲಿ ಒಂದಾಗಿದೆ. ಆಧುನಿಕ ಸೈನ್ಯವು ಭೂಖಂಡ (ಕಾಂಟಿನೆಂಟಲ್) ಸೈನ್ಯ ಯಲ್ಲಿ ತನ್ನ ಬೇರುಗಳನ್ನು ಹೊಂದಿದ್ದು, ೧೭೭೫ರ ಜೂನ್ ೧೪ರಂದು ರೂಪುಗೊಂಡಿತು. ಸಂಯುಕ್ತ ಸಂಸ್ಥಾನವು ಸ್ಥಾಪನೆಯಾಗುವ ಮೊದಲೇ  ಅಮೆರಿಕದ ಕ್ರಾಂತಿಕಾರಕ ಯುದ್ಧಗಳ ಬೇಡಿಕೆಗಳನ್ನು ಸರಿಗಟ್ಟಲು ಈ  ಸೈನ್ಯವನ್ನು ಸ್ಥಾಪಿಸಲಾಯಿತು. ಒಕ್ಕೂಟದ ಕಾಂಗ್ರೆಸ್ ಕ್ರಾಂತಿಕಾರಕ ಯುದ್ಧದ ನಂತರ ಭೂಖಂಡ ಸೈನ್ಯವನ್ನು  ತೆಗೆದುಹಾಕಿ, ಸಂಯುಕ್ತ ಸಂಸ್ಥಾನದ ಸೈನ್ಯವನ್ನು  ೩ ಜೂನ್, ೧೭೮೪ರಲ್ಲಿ ಅಧಿಕೃತವಾಗಿ ಹುಟ್ಟುಹಾಕಿತು. ಸೈನ್ಯವು ತಾನು ಭೂಖಂಡ ಸೈನ್ಯದಿಂದ ರೂಪುಗೊಂಡಿರುವುದಾಗಿ ಪರಿಗಣಿಸುತ್ತಿದ್ದು, ತನ್ನ ಆರಂಭದ ದಿನವನ್ನು ಆ ಪಡೆಯ ಮೂಲದಲ್ಲಿ ಗುರುತಿಸುತ್ತದೆ.
ಸೈನ್ಯದ ಪ್ರಾಥಮಿಕ ಧ್ಯೇಯ(ಮಿಶನ್) ಎಂದರೆ "ರಾಷ್ಟ್ರೀಯ ಭದ್ರತೆ ಮತ್ತು ರಕ್ಷಣಾ ನೀತಿಗೆ ಬೆಂಬಲವಾಗಿ, ಅಗತ್ಯವಿರುವಷ್ಟು ಸೇನಾಬಲವನ್ನು ಒದಗಿಸುವುದು..." ಆರ್ಮಿ ಇಲಾಖೆಯಲ್ಲಿ ಭೂಸೈನ್ಯವು (ಆರ್ಮಿ) ಒಂದು ಸೇನ್ಯ ಸೇವೆಯಾಗಿದ್ದು, ರಕ್ಷಣಾ ಇಲಾಖೆ ಯ ಮೂರು ಸೈನ್ಯದ ಇಲಾಖೆಗಳಲ್ಲಿ ಒಂದಾಗಿದೆ. ಸೈನ್ಯಕ್ಕೆ ಸೇನಾ ಕಾರ್ಯದರ್ಶಿ/ಸಚಿವರು ಮುಖ್ಯಸ್ಥರಾಗಿರುತ್ತಾರೆ. ಸೇನಾ ಇಲಾಖೆಯಲ್ಲಿ ಸೇನಾ ಸಿಬ್ಬಂದಿ ಮುಖ್ಯಸ್ಥರು (ಚೀಫ್ ಆಫ್ ದಿ ಆರ್ಮಿ) ಅತ್ಯುನ್ನತ ಶ್ರೇಣಿಯ ಸೈನ್ಯದ ಅಧಿಕಾರಿಯಾಗಿರುತ್ತಾರೆ. ೨೦೦೯ರ ಹಣಕಾಸು ವರ್ಷ ದಲ್ಲಿ,   ನಿಯಮಿತ ಸೈನ್ಯವು    ೫೪೯,೦೧೫ ಜನ ಸೈನಿಕ ಶಕ್ತಿಯನ್ನು ಹೊಂದಿರುವುದಾಗಿ ವರದಿಯಾಗಿತ್ತು; ರಾಷ್ಟ್ರೀಯ ಗಾರ್ಡ್‌ ಸೈನ್ಯ(ಆರ್ಮಿ ನ್ಯಾಶನಲ್ ಗಾರ್ಡ್) (ARNG)   ೩೫೮,೩೯೧ ಜನ ಸೈನಿಕರು ಮತ್ತು  ಸಂಯುಕ್ತ ಸಂಸ್ಥಾನದ ಮೀಸಲು ಸೈನ್ಯ   (USAR) ವು  ೨೦೫,೨೯೭ ಜನ ಸೈನಿಕರನ್ನು ಹೊಂದಿದ್ದು, ಎರಡೂ ಸೇರಿ ಒಟ್ಟು ಸೇನಾ ಬಲ ೧,೧೧೨,೭೦೩ ಸೈನಿಕರು ಇದ್ದಾರೆ ಎನ್ನಲಾಗಿದೆ.
ಧ್ಯೇಯ (ಮಿಶನ್)
ಸಂಯುಕ್ತ ಸಂಸ್ಥಾನದ ಸೈನ್ಯವು ಅಮೆರಿಕಾ ಸೈನ್ಯದ ಭೂ-ಆಧಾರಿತ ಶಾಖೆಯಾಗಿ ಸೇವೆ ಸಲ್ಲಿಸುತ್ತದೆ. US ಕೋಡ್ §3062ನ ಶೀರ್ಷಿಕೆ 10 (§3062 of Title 10 US Code ಸೈನ್ಯದ ಉದ್ದೇಶವನ್ನು ಹೀಗೆ ವ್ಯಾಖ್ಯಾನಿಸುತ್ತದೆ.
ಮೌಲ್ಯಗಳು
ಈ ಮೌಲ್ಯಗಳನ್ನು ಪ್ರಥಮಾಕ್ಷರಿ ರೂಪದಲ್ಲಿ ಹೀಗೆ LDRSHIP ( leadership - ನಾಯಕತ್ವ)ಜೋಡಿಸಲಾಗಿದೆ.
ಹುಟ್ಟು
ಭೂಖಂಡದ ಸೈನ್ಯ ವನ್ನು ಕಾಂಟಿನೆಂಟಲ್ ಕಾಂಗ್ರೆಸ್‌ ನಿಂದ ೧೭೭೫ರ ಜೂನ್ ೧೪ರಂದು ಹುಟ್ಟುಹಾಕಲಾಯಿತು. ಬ್ರಿಟನ್,ಜೊತೆ ಯುದ್ಧ ಮಾಡಲು ಏಕೀಕೃತ ಸೈನ್ಯದ ಹಾಗೆ ಇದನ್ನು ಹುಟ್ಟುಹಾಕಿದ್ದು, ಆಗ ಜಾರ್ಜ್‌ ವಾಷಿಂಗ್ಟನ್ ಇದರ ಕಮಾಂಡರ್ ಆಗಿ ನೇಮಕಗೊಂಡಿದ್ದರು. ಆರಂಭದಲ್ಲಿ ಬ್ರಿಟಿಶ್ ಸೈನ್ಯದಲ್ಲಿ ಸೇವೆಲ್ಲಿಸಿದ ಅಥವಾ ವಸಾಹತು ಸಹಾಯಕ ಸೈನ್ಯದಲ್ಲಿ ಸೇವೆ ಸಲ್ಲಿಸಿದವರು ಸೈನ್ಯದ ನೇತೃತ್ವ ವಹಿಸಿದ್ದರು. ಹೀಗಾಗಿ ಬ್ರಿಟಿಶ್ ಸೈನ್ಯದ ಪರಂಪರೆಯನ್ನು  ಅವರು ತಮ್ಮೊಂದಿಗೆ ತಂದಿದ್ದರು. ಕ್ರಾಂತಿಕಾರಕ ಯುದ್ಧ ಮುಂದುವರೆದಂತೆ, ಫ್ರೆಂಚ್ ಸಹಾಯ, ಸಂಪನ್ಮೂಲ ಮತ್ತು ಸೈನ್ಯದ ಚಿಂತನೆಯು ಹೊಸ ಸೈನ್ಯವನ್ನು ಪ್ರಭಾವಿಸಿತು. ಇದೇ ವೇಳೆ ಪರ್ಷಿಯನ್ ಸಹಾಯ ಮತ್ತು ಫ್ರೆಡ್ರಿಕ್ ವಿಲ್ಹೆಮ್ ವಾನ್ ಸ್ಟ್ಯುಬೆನ್ ರಂತಹ ಬೋಧಕರೂ ಗಾಢವಾದ ಪ್ರಭಾವ ಬೀರಿದರು.
ಜಾರ್ಜ್‌ ವಾಷಿಂಗ್ಟನ್ ಅವರು ಫೇಬಿಯನ್ ಕಾರ್ಯತಂತ್ರ ವನ್ನು ಬಳಸಿದರು ಮತ್ತು ಹೊಡೆದು-ಓಡಿ ಹೋಗುವ (ಹಿಟ್ ಆಂಡ್ ರನ್) ತಂತ್ರ ಗಳನ್ನು ಬಳಸಿದರು. ಶತ್ರು ದುರ್ಬಲನಾಗಿರುವ ಕಡೆ ಹೊಡೆತ ನೀಡುವ ಈ ತಂತ್ರವನ್ನು ಬ್ರಿಟಿಶ್ ಪಡೆಗಳನ್ನು ಮತ್ತು ಅವರ ಹಣದಾಸೆಯ ಹೆಸಿಯನ್ (ಜರ್ಮನಿಯ ಹೆಸ್ ಪ್ರಾಂತ್ಯದವರು)  ಮಿತ್ರರನ್ನು ದಮನ ಮಾಡಲು ಬಳಸಿದರು. ಟ್ರೆಂಟನ್ ಮತ್ತು ಪ್ರಿನ್ಸ್‌ಟನ್ ಗಳಲ್ಲಿ ವಾಷಿಂಗ್ಟನ್ ಜಯ ಗಳಿಸಿದರು ಮತ್ತು ನಂತರ ದಕ್ಷಿಣದತ್ತ ತಿರುಗಿದರು. ಯಾರ್ಕ್‌ಟೌನ್‌ನಲ್ಲಿ ನಿರ್ಣಾಯಕ ವಿಜಯ ಗಳಿಸಿದ ನಂತರ, ಫ್ರೆಂಚ್, ಸ್ಪಾನಿಷರು ಮತ್ತು ಡಚ್‌ರ ಸಹಾಯದಿಂದ, ಭೂಖಂಡ ಸೈನ್ಯವು ಬ್ರಿಟನ್ ವಿರುದ್ಧ ಮೇಲುಗೈ ಸಾಧಿಸಿತು. ಆಗ ಪ್ಯಾರಿಸ್ ಒಪ್ಪಂದ ವಾಗಿ, ನಂತರ ಸಂಯುಕ್ತ ಸಂಸ್ಥಾನ ಸ್ವಂತಂತ್ರಗೊಂಡಿತೆಂದು ಒಪ್ಪಿಕೊಳ್ಳಲಾಯಿತು.
ಯುದ್ದಾನಂತರ,ಭೂಖಂಡ ಸೈನ್ಯವನ್ನು ಅಮೆರಿಕಾದ ಸ್ಥಾಯಿ ಸೈನ್ಯಗಳ ಅವಿಶ್ವಾಸ ಮತ್ತು ಅನಿಯಮಿತ ರಾಜ್ಯ ಸಹಾಯಕ ಸೈನ್ಯದ ಒಂದು ಭಾಗವಾಗಿ ಎಂದು ಕೂಡಲೇ ವಿಸರ್ಜಿಲಾಯಿತು. ನಂತರ     ಪಶ್ಚಿಮದ ಗಡಿಗಳನ್ನು  ಕಾಯಲು  ಒಂದು ರೆಜಿಮೆಂಟ್   ಮತ್ತು    ವೆಸ್ಟ್ ಪಾಯಿಂಟ್'ನ ಶಸ್ತ್ರಾಸ್ತ್ರಕೋಠಿಯನ್ನು ಕಾಯಲು ಫಿರಂಗಿದಳದ ಒಂದು ತುಕಡಿಯನ್ನು ಹೊರತುಪಡಿಸಿ, ಇದು ಹೊಸ ದೇಶದ ಏಕೈಕ ಭೂ ಸೈನ್ಯವಾಯಿತು. ಆದರೆ,   ಅಮೆರಿಕದ ಮೂಲನಿವಾಸಿಗಳೊಂದಿಗೆ ಮುಂದುವರಿದ ಸಂಘರ್ಷದಿಂದಾಗಿ, ತರಬೇತಿ ಹೊಂದಿದ ಒಂದು ಸ್ಥಾಯಿ ಸೈನ್ಯವನ್ನು ನಿರ್ವಹಣೆ ಮಾಡುವುದು ಅಗತ್ಯವಿದೆ ಎಂದು ಅರಿಯಲಾಯಿತು. ಇವುಗಳಲ್ಲಿ ಮೊದಲನೆಯದೇ,  ಸಂಯುಕ್ತ ಸಂಸ್ಥಾನದ ಲೀಜನ್ (ಲೀಜನ್ ಆಫ್ ದಿ ಯುನೈಟೆಡ್ ಸ್ಟೇಟ್ಸ್), ಇದನ್ನು ೧೭೯೧ರಲ್ಲಿ ಹುಟ್ಟುಹಾಕಲಾಯಿತು.
೧೯ನೇ ಶತಮಾನ
೧೮೧೨ರ ಯುದ್ಧ ವು, ಬ್ರಿಟಿಶರ ವಿರುದ್ಧ ಅಮೆರಿಕಾದ ಎರಡನೇ ಮತ್ತು ಕೊನೆಯ ಯುದ್ಧವಾಗಿದ್ದು, ಕ್ರಾಂತಿಯಾಗಿದ್ದಕ್ಕಿಂತ ಕಡಿಮೆ ಯಶಸ್ವಿಯಾಗಿತ್ತು. ಕೆನಡಾದ ಮೇಲಿನ ಆಕ್ರಮಣ ವಿಫಲವಾಯಿತು. ಸಂಯುಕ್ತ ಸಂಸ್ಥಾನದ ಪಡೆಗಳು ಬ್ರಿಟಿಶರು ಹೊಸ ರಾಜಧಾನಿ ವಾಷಿಂಗ್ಟನ್‌ ಡಿಸಿಯನ್ನು ಸುಟ್ಟುಹಾಕುವುದನ್ನು  ತಡೆಗಟ್ಟಲು ವಿಫಲವಾದವು. ಆದರೆ, ನಿಯಮಿತ ಸೈನ್ಯವು, ವಿನ್‌ಫೀಲ್ಡ್ ಸ್ಕಾಟ್  ಮತ್ತು ಜಾಕೋಬ್ ಬ್ರೌನ್ರಂತಹ ಜನರಲ್‌ ಅವರ ಕೈಕೆಳಗೆ ೧೮೧೪ರ ನಯಾಗರಾ ಆಂದೋಲನದಲ್ಲಿ ತಾವು ವೃತ್ತಿಪರರು ಮತ್ತು  ಬ್ರಿಟಿಶ್ ಸೈನ್ಯವನ್ನು  ಸೋಲಿಸುವ ಸಾಮರ್ಥ್ಯವುಳ್ಳವರು ಎಂದು ಸಾಬೀತು ಪಡಿಸಿದರು. ಒಪ್ಪಂದವೊಂದನ್ನು ಸಹಿ ಹಾಕಿದ ಎರಡು ವಾರಗಳ ತರುವಾಯವೂ, ಆಂಡ್ರ್ಯೂ ಜಾಕ್‌ಸನ್    ನ್ಯೂ ಆರ್ಲಿಯನ್ಸ್ ಮೇಲೆ ಬ್ರಿಟಿಶರು ಮಾಡಿದ ಆಕ್ರಮಣ  ವನ್ನು ಹತ್ತಿಕ್ಕಿದನು. ಆದರೆ ಇದು ಬಹಳ ಕಡಿಮೆ ಪರಿಣಾಮ ಹೊಂದಿತ್ತು ; ಒಪ್ಪಂದದ ಪ್ರಕಾರ ಎರಡೂ ಕಡೆಯವರು ಯಥಾಸ್ಥಿತಿ ಕಾಯ್ದುಕೊಳ್ಳಲು  ಮರಳಬೇಕಿತ್ತು.
ಅಂತರ್ಯುದ್ಧದ ತರುವಾಯ, ಯುಎಸ್ ಸೈನ್ಯವು ಅಮೆರಿಕದ ಮೂಲನಿವಾಸಿಗಳೊಡನೆ ಸುದೀರ್ಘ ಯುದ್ಧವನ್ನು ಮಾಡಿತು. ಮೂಲನಿವಾಸಿಗಳು ಅಮೆರಿಕಾ ಖಂಡದ ಮಧ್ಯ ಭಾಗಕ್ಕೆ ಯುಎಸ್‌ ವಿಸ್ತರಣೆಯನ್ನು ಬಲವಾಗಿ ಪ್ರತಿರೋಧಿಸಿದರು. ೧೮೯೦ರ ಸುಮಾರಿಗೆ, ಯು.ಎಸ್‌. ತಾನು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಸಮರ್ಥ ದೇಶ ಎಂದು ಗುರುತಿಸಿಕೊಂಡಿತು. ಸ್ಪ್ಯಾನಿಶ್ - ಅಮೆರಿಕನ್ ಯುದ್ಧ ದಲ್ಲಿ ಯು.ಎಸ್‌.ನ ವಿಜಯ ಮತ್ತು ಹೆಚ್ಚು ಪರಿಚಿತವಲ್ಲದ, ವಿವಾದಾತ್ಮಕ  ಪಿಲಿಫ್ಪಿನ್-ಅಮೆರಿಕನ್ ಯುದ್ಧ , ಜೊತೆಗೆ ,    ಲ್ಯಾಟಿನ್ ಅಮೆರಿಕದ ಮತ್ತು ಬಾಕ್ಸರ್ ರೆಬೆಲಿಯನ್   ಹೋರಾಟಗಳಲ್ಲಿ ಯುಎಸ್ ಮಧ್ಯಸ್ತಿಕೆಯಿಂದಾಗಿ,  ಅಮೆರಿಕವು ಮತ್ತಷ್ಟು ಭೂಮಿಯನ್ನು ಗಳಿಸಿತು.
೨೦ನೇ ಶತಮಾನ
೧೯೧೦ರ ಆರಂಭದಿಂದ, ಸೈನ್ಯವು ಫಿಕ್ಸ್‌ಡ್ ವಿಂಗ್ ವಿಮಾನಗಳನ್ನು ಪಡೆದುಕೊಳ್ಳಲು ಆರಂಭಿಸಿತು. ಸಂಯುಕ್ತ ಸಂಸ್ಥಾನವು ಬ್ರಿಟನ್, ಫ್ರಾನ್ಸ್, ರಷ್ಯಾ ಮತ್ತು ಇನ್ನಿತರ ಮೈತ್ರಿಕೂಟಗಳ ಕಡೆಯಿಂದ ೧೯೧೭ರಲ್ಲಿವಿಶ್ವ ಸಮರ I ಅನ್ನು ಸೇರಿಕೊಂಡಿತು. ಯುಎಸ್ ಪಡೆಗಳನ್ನು ಯುದ್ಧರಂಗದ ಮುಂಚೂಣಿಗೆ ಕಳುಹಿಸಲಾಯಿತು ಮತ್ತು ಜರ್ಮನ್‌ ಗಡಿಗಳ ಮೂಲಕ ಮುನ್ನುಗ್ಗುವುದರಲ್ಲಿ ಯುಎಸ್ ಪಡೆಗಳು ಸೇರಿತ್ತು. ನವೆಂಬರ್ ೧೯೧೮ರಲ್ಲಿ ಕದನ ವಿರಾಮವಾದ ನಂತರ, ಸೈನ್ಯವು ತನ್ನ ಪಡೆಯ ಬಲವನ್ನು ಪುನಾ ಕಡಿಮೆಗೊಳಿಸಿತು.
ಆದಾಗ್ಯೂ, ವಿಶ್ವ ಸಮರ IIದ ಅಂತ್ಯವು ಪೂರ್ವ-ಪಶ್ಚಿಮದ ಮಧ್ಯೆ ಶೀತಲ-ಯುದ್ಧ ವೆಂದು ಹೆಸರಾದ ಸಂಘರ್ಷಕ್ಕೆ ವೇದಿಕೆಯನ್ನು ಸಜ್ಜುಗೊಳಿಸಿತು. ಕೊರಿಯಾ ಯುದ್ಧ ದ ಆರಂಭದೊಂದಿಗೆ, ಪಶ್ಚಿಮ ಯೂರೋಪ್‌ನ ರಕ್ಷಣೆ ಕುರಿತ ಹಿತಾಸಕ್ತಿಗಳು ಹುಟ್ಟಿಕೊಂಡವು. ಸಂಯುಕ್ತ ಸಂಸ್ಥಾನದ ಏಳನೇ ಸೈನ್ಯದಡಿಯಲ್ಲಿ, V ಮತ್ತು VII, ಎರಡು ಪಡೆಗಳನ್ನು ೧೯೫೦ರಲ್ಲಿ ಪುನಾಕ್ರಿಯಾಶೀಲಗೊಳಿಸಲಾಯಿತು. ಇದರೊಂದಿಗೆ ಯುರೋಪ್‌ನಲ್ಲಿ ಅಮೆರಿಕಾ ಬಲವು ಒಂದು ವಿಭಾಗದಿಂದ ನಾಲ್ಕಕ್ಕೇರಿತು. ಸಂಭಾವ್ಯ ಸೋವಿಯೆತ್  ದಾಳಿಯ ಊಹೆಯಿಂದ ೧೯೯೦ರವರೆಗೂ ಪಶ್ಚಿಮ ಜರ್ಮನಿಯಲ್ಲಿ ಸಾವಿರಾರು ಯು.ಎಸ್‌. ಪಡೆಗಳು ಮತ್ತು ಇನ್ನು ಕೆಲವು ಪಡೆಗಳು ಬೆಲ್ಜಿಯಂ, ನೆದರ್‌ಲ್ಯಾಂಡ್ಸ್ ಮತ್ತು ಬ್ರಿಟನ್ನಿನಲ್ಲಿ ಬೀಡುಬಿಟ್ಟಿದ್ದವು.
ಶೀತಲ ಯುದ್ಧದ ಸಮಯದಲ್ಲಿ, ಅಮೆರಿಕಾದ ಪಡೆಗಳು ಮತ್ತು ಅವರ ಮಿತ್ರಪಡೆಗಳು ಕೊರಿಯಾ ಮತ್ತು  ವಿಯೆಟ್ನಾಂನಲ್ಲಿ  ಕಮ್ಯುನಿಸ್ಟ್ ಪಡೆಗಳೊಂದಿಗೆ ಹೋರಾಡಿದವು. ಸೋವಿಯೆತ್‌ ಒಕ್ಕೂಟವು ವಿಶ್ವಸಂಸ್ಥೆಯ ಭದ್ರತಾ ಸಭೆಯಲ್ಲಿ ಅವರ ಸಂಭಾವ್ಯ ವಿಟೋವನ್ನು ತೆಗೆದುಹಾಕಿ ಹೊರನಡೆದಾಗ, ಕೊರಿಯಾ ಯುದ್ಧವು ೧೯೫೦ರಲ್ಲಿ ಆರಂಭವಾಯಿತು. ವಿಶ್ವ ಸಂಸ್ಥೆಯ ಆಶ್ರಯದಡಿಯಲ್ಲಿ, ಸಾವಿರಾರು ಯುಎಸ್ ಪಡೆಗಳು ಉತ್ತರ ಕೊರಿಯಾವು ದಕ್ಷಿಣಾ ಕೊರಿಯಾವನ್ನು ವಶಪಡಿಸಿಕೊಳ್ಳುವುದನ್ನು ತಡೆಯಲು  ಮತ್ತು ನಂತರ ಉತ್ತರ ದೇಶದ ಮೇಲೆ ದಾಳಿ ಮಾಡಲು ಹೋರಡಿದವು. ಎರಡೂ ಕಡೆಯಿಂದ ಮುನ್ನುಗ್ಗುವಿಕೆ ಮತ್ತು ಹಿಮ್ಮೆಟ್ಟುವಿಕೆಯು ಬಹಳ ಸಲ ಪುನರಾವರ್ತನೆಗೊಂಡ ನಂತರ ಮತ್ತು ಯುದ್ಧದಲ್ಲಿ ಚೀನಾ ದೇಶದದ ಪ್ರವೇಶದ ನಂತರ ಕದನ-ವಿರಾಮವು ಘೋಷಣೆಗೊಂಡು, ಉಪಖಂಡವು ೧೯೫೩ರಲ್ಲಿ ಯಥಾಸ್ಥಿತಿಗೆ ಮರಳಿತು.
ವಿಯೆಟ್ನಾಂ ಯುದ್ಧದ ತರುವಾಯ ಸೇನಾ ಜನರಲ್‌ರ ಸಿಬ್ಬಂದಿಗಳ ಮುಖ್ಯಸ್ಥರಾದ  ಕ್ರೈಗ್‌‌ಟನ್ ಅಬ್ರಾಮ್ಸ್   ಅವರು ದಿ ಟೋಟಲ್ ಫೋರ್ಸ್‌ ಪಾಲಿಸಿಯನ್ನು  ಅಂಗೀಕರಿಸಿದರು. ಇದು     ನಿಯಮಿತ ಸೈನ್ಯ,  ರಾಷ್ಟ್ರೀಯ ಗಾರ್ಡ್‌ ಸೈನ್ಯ  ಮತ್ತು  ಮೀಸಲು ಸೈನ್ಯ, ಸೈನ್ಯದ ಈ ಮೂರು ಘಟಕಗಳನ್ನು ಒಂದೇ ಪಡೆಯನ್ನಾಗಿ ನೋಡುವುದನ್ನು ಒಳಗೊಂಡಿದೆ. ಯಾವ ಯು.ಎಸ್‌. ಅಧ್ಯಕ್ಷರೂ ಸಂಯುಕ್ತ ಸಂಸ್ಥಾನವನ್ನು (ಮತ್ತು ಹೆಚ್ಚು ಗಮನಾರ್ಹವಾಗಿ ಯುಎಸ್ ಸೈನ್ಯ) ಅಮೆರಿಕಾದ ಜನತೆಯ ಬೆಂಬಲವಿಲ್ಲದೇ ಯುದ್ಧಕ್ಕೆ ತೆಗೆದುಕೊಂಡು ಹೋಗಲು ಸಾಧ್ಯವಿಲ್ಲ ಎನ್ನುವುದರಲ್ಲಿ ವಿಶ್ವಾಸವಿರಿಸಿ, ಜನರಲ್ ಅಬ್ರಾಮ್ಸ್ ಅವರು ಸೈನ್ಯದ ಮೂರು ಘಟಕಗಳ ಸಂರಚನೆಯನ್ನು ಹೆಣೆದಿದ್ದಾರೆ. ಅದು ಹೇಗಿದೆ ಎಂದರೆ ರಾಷ್ಟ್ರೀಯ ಸೇನಾ ಗಾರ್ಡ್‌ ಮತ್ತು ಮೀಸಲು ಸೈನ್ಯ, ಈ ಎರಡೂ ಘಟಕಗಳ ಒಳಗೊಳ್ಳುವಿಕೆ ಇಲ್ಲದೇ ವಿಸ್ತರಿತ ಕಾರ್ಯಾಚರಣೆಗಳು ಅಸಾಧ್ಯವಾಗುವ ಹಾಗೆ ಮಾಡಿದ್ದಾರೆ.
೧೯೮೦ರ ಸಮಯವು ಹೆಚ್ಚಿನದಾಗಿ ಪುನಾಸಂಘಟನೆಯ ದಶಕವಾಗಿದೆ. ತರಬೇತಿ ಮತ್ತು ತಂತ್ರಜ್ಞಾನಕ್ಕೆ ಹೆಚ್ಚಿನ ಒತ್ತು ನೀಡುವುದರೊಂದಿಗೆ ಸೈನ್ಯವು ಸರ್ವ-ಸ್ವಯಂಸೇವಕತನದ ಪಡೆಯಾಗಿ ಪರಿವರ್ತಿತಗೊಂಡಿತು. ೧೯೮೬ರ ಗೋಲ್ಡ್‌ ವಾಟರ್ -ನಿಕೋಲ್ಸ್ ಕಾಯಿದೆ ಯು   ಏಕೀಕೃತ ಕಾದಾಳು ತುಕಡಿ ( ಯುನಿಫೈಡ್ ಕಂಬಟಂಟ್ ಕಮಾಂಡ್)  ಯನ್ನು ಹುಟ್ಟುಹಾಕಿತು. ಇದು ಸೈನ್ಯವನ್ನು ಇನ್ನೂ ನಾಲ್ಕು ಬೇರೆ  ಸೈನ್ಯ ದೊಂದಿಗೆ ಏಕೀಕೃತ, ಭೌಗೋಳಿಕವಾಗಿ ಸಂಘಟಿಸಿದ ತುಕಡಿ ಸಂರಚನೆಗಳೊಂದಿಗೆ  ಒಂದುಗೂಡಿಸಿತು. ೧೯೮೩ರಲ್ಲಿ ಗ್ರೆನಡಾ ದ ಮೇಲೆ ನಡೆಸಿದ ದಾಳಿ (ಆಪರೇಶನ್ ಅರ್ಜೆಂಟ್ ಫರಿ ) ಮತ್ತು    ೧೯೮೯ರಲ್ಲಿ ಪನಾಮ ಮೇಲೆ ನಡೆಸಿದ ದಾಳಿ (ಆಪರೇಶನ್ ಜಸ್ಟ್ ಕಾಸ್ , ಇವುಗಳಲ್ಲಿ ಸೈನ್ಯವು ಪಾತ್ರವನ್ನು ವಹಿಸಿತ್ತು.
೧೯೮೯ರ ಸುಮಾರಿಗೆ ಜರ್ಮನಿಯ ಪುನರೇಕೀಕರಣ ಹತ್ತಿರವಾಗಿತ್ತು ಮತ್ತು ಶೀತಲ ಯುದ್ಧವು ನಿಲುಗಡೆಗೆ ಬರುತ್ತಿತ್ತು. ಸೈನ್ಯದ ನಾಯಕತ್ವವು ಆಗ ಸಂಖ್ಯಾಬಲವನ್ನು ಕಡಿಮೆಗೊಳಿಸುವ ಯೋಜನೆಯೊಂದಿಗೆ ಇದಕ್ಕೆ ಪ್ರತಿಕ್ರಿಯಿಸಿತು. ನವೆಂಬರ್ ೧೯೮೯ರ ಸುಮಾರಿಗೆ ಪೆಂಟಗಾನ್ ಅಧಿಕಾರಿಗಳು ಸೈನ್ಯದ ಬಲವನ್ನು ಶೇ. ೨೩ರಷ್ಟು ಕಡಿಮೆ ಮಾಡಲು, ೭೫೦,೦೦೦ರಿಂದ ೫೮೦,೦೦೦ಗೆ ಇಳಿಸಲು ಯೋಜನೆಗಳನ್ನು ರೂಪಿಸಿದರು. ಪೂರ್ವಭಾವಿ ನಿವೃತ್ತಿಯಂತಹ ಹಲವಾರು ಉತ್ತೇಜಕಗಳನ್ನು ಬಳಸಿಕೊಳ್ಳಲಾಯಿತು. ೧೯೯೦ರಲ್ಲಿ ಇರಾಕ್ ತನ್ನ ಚಿಕ್ಕ ನೆರೆಯ ದೇಶ ಕುವೈತ್ ಮೇಲೆ ದಾಳಿ ನಡೆಸಿತು ಮತ್ತು ಯುಎಸ್ ಭೂಪಡೆಗಳನ್ನು ವಾಯುಯಾನ ದಳದವರು ಅಲ್ಲಿಗೆ ಕರೆದೊಯ್ದು,  ಸೌದಿ ಅರೇಬಿಯಾ ಗೆ  ರಕ್ಷಣೆ ಒದಗಿಸಲು ತ್ವರಿತವಾಗಿ ನಿಯೋಜಿಸಿದರು. ಜನವರಿ ೧೯೯೧ರಲ್ಲಿ ಡೆಸರ್ಟ್‌ ಸ್ಟಾರ್ಮ್‌ ಕಾರ್ಯಾಚರಣೆ  ಯನ್ನು ಆರಂಭಿಸಲಾಯಿತು. ಯುಎಸ್ ನೇತೃತ್ವದ ಮೈತ್ರಿಕೂಟವು ಸುಮಾರು ೫೦೦,೦೦೦ ಪಡೆಗಳನ್ನು ನೇಮಿಸಿತು. ಇರಾಕಿ ಪಡೆಗಳನ್ನು ಹೊರಹಾಕಲು ನೇಮಿಸಲಾದ ಮೈತ್ರಿಕೂಟದಲ್ಲಿ ಅಮೆರಿಕದ ಪಡೆಯೇ ದೊಡ್ಡದಿತ್ತು. ಯುದ್ಧವು ಸೈನ್ಯದ ವಿಜಯದೊಂದಿಗೆ ಅಂತ್ಯಗೊಂಡಿತು, ಪಾಶ್ಚಾತ್ಯ ಮೈತ್ರಿಕೂಟ ಪಡೆಗಳು  ಸೋವಿಯೆತ್ ಗಡಿಗಳ ಉದ್ದಕ್ಕೆ ಇದ್ದ ಇರಾಕಿ ಸೈನ್ಯವನ್ನು ಕೇವಲ ೧೦೦ ಗಂಟೆಗಳ ಅವಧಿಯಲ್ಲಿ ಸದೆಬಡಿದವು.
೨೧ನೇ ಶತಮಾನ
ಸೆಪ್ಟೆಂಬರ್ ೧೧ರ ದಾಳಿಗಳ ನಂತರ, ಮತ್ತು ಭಯೋತ್ಪಾದನೆ ವಿರುದ್ಧ ಜಾಗತಿಕ ಸಮರ  ದ ಭಾಗವಾಗಿ, ಯುಎಸ್  ಮತ್ತು ನ್ಯಾಟೋ ಏಕೀಕೃತ ಪಡೆಗಳು   (ಅಂದರೆ ಸೈನ್ಯ, ನೌಕಾದಳ, ವಾಯುಪಡೆ, ಕಡಲುಪಡೆ, ವಿಶೇಷ ಕಾರ್ಯಾಚರಣೆ ಪಡೆಗಳು) ಒಂದಾಗಿ ೨೦೦೧ರಲ್ಲಿ  ಆಫ್ಘಾನಿಸ್ತಾನದ ಮೇಲೆ ದಾಳಿ ಮಾಡಿ  ತಾಲಿಬಾನ್ ಸರ್ಕಾರವನ್ನು ಕಿತ್ತೆಸೆಯಿತು.
ಸೈನ್ಯವು ೨೦೦೧ರಲ್ಲಿ ಆಫ್ಘಾನಿಸ್ತಾನದ ಆಕ್ರಮಣ   ಮತ್ತು ೨೦೦೩ರಲ್ಲಿ  ಇರಾಕ್  ಮೇಲಿನ ಆಕ್ರಮಣದಲ್ಲಿ ಯುಎಸ್ ಮತ್ತು ಮಿತ್ರಕೂಟವನ್ನು ಒಟ್ಟಾಗಿ ಮುನ್ನಡೆಸಿತು. ನಂತರದ ವರ್ಷಗಳಲ್ಲಿ ಸೈನ್ಯದ ಧ್ಯೇಯವು ನಿಯಮಿತ ಸೇನಾಕಾರ್ಯಾಚರಣೆಯ ಸಂಘರ್ಷದಿಂದ ದಂಗೆಯನ್ನು ಎದುರಿಸುವ ನಿಟ್ಟಿನಲ್ಲಿ  ಬದಲಾಯಿತು. ಅತ್ಯಧಿಕ ಸಂಖ್ಯೆಯ ಆತ್ಮಹತ್ಯಾ ದಾಳಿಯಿಂದಾಗಿ ಸುಮಾರು ೪,೦೦೦ಕ್ಕೂ ಹೆಚ್ಚು ಅಮೆರಿಕದ ಸೇನಾ ಸಿಬ್ಬಂದಿಯು ಸತ್ತರು (ಮಾರ್ಚ್‌ ೨೦೦೮ರ ಪ್ರಕಾರ) ಮತ್ತು ಸಾವಿರಾರು ಜನರು ಗಾಯಗೊಂಡರು. ಕಾರ್ಯಾಚರಣೆಯ ರಂಗದಲ್ಲಿ ಸ್ಥಿರತೆಯ ಕೊರತೆಯಿಂದಾಗಿ ನಿಯಮಿತ ಸೈನ್ಯ ಮತ್ತು ಮೀಸಲು, ಗಾರ್ಡ್‌ ಪಡೆಗಳನ್ನು ದೀರ್ಘ ಕಾಲ ನಿಯೋಜಿಸಲಾಯಿತು.
ಸೈನ್ಯದ ಮುಖ್ಯವಾದ ಆಧುನೀಕರಣದ ಯೋಜನೆ ಎಂದರೆ FCS ಕಾರ್ಯಕ್ರಮ  ಆಗಿತ್ತು. ಇದರಡಿಯಲ್ಲಿ ಅನೇಕ ವ್ಯವಸ್ಥೆಗಳನ್ನು ರದ್ದುಪಡಿಸಲಾಯಿತು ಮತ್ತು ಇನ್ನುಳಿದವುಗಳನ್ನು   ಬಿಸಿಟಿ ಆಧುನೀಕರಣದ ಕಾರ್ಯಕ್ರಮ ದಲ್ಲಿ ರದ್ದುಪಡಿಸಲಾಯಿತು.
ಸೇನಾ ಘಟಕಗಳು
ಯುಎಸ್ ಸೈನ್ಯವನ್ನು ಸಂಘಟಿಸುವ ಕೆಲಸವು ೧೭೭೫ರಿಂದ ಆರಂಭಗೊಂಡಿತು. ವಿಶ್ವ ಸಮರ I, ರ ಸಮಯದಲ್ಲಿ, "ರಾಷ್ಟ್ರೀಯ ಸೈನ್ಯ  "ವು ಯುದ್ಧದಲ್ಲಿ ಕಾದಾಡುವಂತೆ ಸಂಘಟಿತಗೊಂಡಿತ್ತು. ವಿಶ್ವ ಸಮರ Iರ ಕೊನೆಯಲ್ಲಿ ಅದನ್ನು ನಿಸ್ಯೈನೀಕರಣಗೊಳಿಸಲಾಯಿತು ಮತ್ತು ಬದಲಿಗೆ ನಿಯಮಿತ ಸೈನ್ಯ, ಮೀಸಲು ಪಡೆಗಳು ಮತ್ತು ರಾಜ್ಯಸಹಾಯಕ ಸೈನ್ಯವನ್ನು  ಇಟ್ಟುಕೊಳ್ಳಲಾಯಿತು. ೧೯೨೦ ಮತ್ತು ೧೯೩೦ರ ಸುಮಾರಿಗೆ "ವೃತ್ತಿ" ಸೈನಿಕರನ್ನು "ನಿಯಮಿತ ಸೈನ್ಯ" ಎಂದು ಕರೆಯಲಾಗುತ್ತಿತ್ತು ಮತ್ತು ಅಗತ್ಯ ಬಿದ್ದಾಗ "ಪಟ್ಟಿ ಮಾಡಲಾದ ಮೀಸಲು ಪಡೆಗಳನ್ನು" ಮತ್ತು "ಮೀಸಲು ಪಡೆಗಳ ಅಧಿಕಾರಿಗಳನ್ನು" ಖಾಲಿಹುದ್ದೆ ತುಂಬಲು ಬಳಸಿಕೊಳ್ಳಲಾಯಿತು.
೧೯೪೧ರಲ್ಲಿ, "ಸಂಯುಕ್ತ ಸಂಸ್ಥಾನದ ಸೈನ್ಯ"ವನ್ನು ವಿಶ್ವ ಸಮರ IIರಲ್ಲಿ ಹೋರಾಡಲು ಬಳಸಿಕೊಳ್ಳಲಾಯಿತು. ನಿಯಮಿತ ಸೈನ್ಯ, ಸಂಯುಕ್ತ ಸಂಸ್ಥಾನದ ಸೈನ್ಯ, ರಾಷ್ಟ್ರೀಯ ಗಾರ್ಡ್‌ ಮತ್ತು ಅಧಿಕಾರಿ/ಪಟ್ಟಿ ಮಾಡಲಾದ ಮೀಸಲು ಸೈನಿಕರು (ಒಆರ್‌ಸಿ ಮತ್ತು ಇಆರ್‌ಸಿ), ಈ ಪಡೆಗಳೂ ಕೂಡ ಇದೇ ವೇಳೆಯಲ್ಲಿ ಅಸ್ತಿತ್ವದಲ್ಲಿದ್ದವು. ವಿಶ್ವ ಸಮರ IIರ ನಂತರ, ಒಆರ್‌ಸಿ ಮತ್ತು ಇಆರ್‌ಸಿಗಳನ್ನು ಸೇರಿಸಿ ಸಂಯುಕ್ತ ಸಂಸ್ಥಾನದ ಮೀಸಲು ಸೈನ್ಯವನ್ನಾಗಿ ರೂಪಿಸಲಾಯಿತು. ಸಂಯುಕ್ತ ಸಂಸ್ಥಾನದ ಸೈನ್ಯವನ್ನು   ಕೊರಿಯಾ ಯುದ್ಧ ಮತ್ತು  ವಿಯೆಟ್ನಾಂ ಯುದ್ಧ  ದ ಸಮಯದಲ್ಲಿ ಪುನಾಸಂಘಟಿಸಲಾಯಿತು ಮತ್ತು  ನಂತರ ಡ್ರಾಫ್ಟ್ ಅಂದರೆ ಕಡ್ಡಾಯ ಸೇನಾ ಸೇವೆಯ ವಿಸರ್ಜನೆಯೊಂದಿಗೆ ನಿಸ್ಯೈನೀಕರಣಗೊಳಿಸಲಾಯಿತು.
ವಿಯೆಟ್ನಾಂ ಯುದ್ಧಾನಂತರ, ಟೋಟಲ್ ಫೋರ್ಸ್‌ ನೀತಿಯನ್ನು ಅಳವಡಿಸಿಕೊಂಡಾಗಿನಿಂದ, ಮೀಸಲು ಘಟಕದ ಸೈನಿಕರು ಯು.ಎಸ್‌. ಸೇನಾ ಕಾರ್ಯಾಚರಣೆಗಳಲ್ಲಿ ಬಹಳ ಕ್ರಿಯಾಶೀಲ ಪಾತ್ರ ವಹಿಸಿದ್ದಾರೆ. ಮೀಸಲು ಮತ್ತು ಗಾರ್ಡ್‌ ಘಟಕಗಳು ಗಲ್ಫ್‌ ಯುದ್ಧದಲ್ಲಿ, ಕೊಸೊವೋದಲ್ಲಿ ಶಾಂತಿಸ್ಥಾಪನಾ ಕಾರ್ಯದಲ್ಲಿ ಮತ್ತು ೨೦೦೩ರಲ್ಲಿ ಇರಾಕ್‌ ಮೇಲಿನ ದಾಳಿಯಲ್ಲಿ ಪಾಲ್ಗೊಂಡಿದ್ದವು.
ವಿವಿಧ ರಾಜ್ಯ ರಕ್ಷಣಾ ಪಡೆಗಳು ಕೂಡ ಅಸ್ತಿತ್ವದಲ್ಲಿದ್ದವು, ಇವನ್ನು ಕೆಲವೊಮ್ಮೆ ರಾಜ್ಯ ಸಹಾಯಕ ಪಡೆ ಎಂದು ಕರೆಯಲಾಗುತ್ತದೆ. ಇವನ್ನು ಆಯಾ ರಾಜ್ಯ ಸರ್ಕಾರಗಳು ಪ್ರಾಯೋಜಿಸುತ್ತವೆ ಮತ್ತು ರಾಷ್ಟ್ರೀಯ ಗಾರ್ಡ್ ಪಡೆಗೆ ನೆರವು ಅಥವಾ ಸಹಾಯಕ ದಳವಾಗಿಯೂ ಕಾರ್ಯನಿರ್ವಹಿಸುತ್ತದೆ. ಪ್ರಮುಖ ಭೂಭಾಗದ ಮೇಲಿನ ದಾಳಿಯಂತಹ ಗಂಭೀರ ರಾಷ್ಟ್ರೀಯ ತುರ್ತುಸ್ಥಿತಿಯ ಸಮಯವನ್ನು ಹೊರತುಪಡಿಸಿದರೆ, ರಾಜ್ಯ ಸಹಾಯಕ ದಳವು ಯು.ಎಸ್‌. ಸೈನ್ಯದಿಂದ ಪ್ರತ್ಯೇಕವಾಗಿ ಕಾರ್ಯಾಚರಣೆ ಮಾಡುತ್ತದೆ. ಇವನ್ನು ಸೈನ್ಯದ ಒಂದು ಘಟಕದ ಬದಲಿಗೆ ರಾಜ್ಯ ಸರ್ಕಾರಗಳ ಒಂದು ಏಜೆನ್ಸಿಯ ಹಾಗೆ ನೋಡಲಾಗುತ್ತದೆ.
ಪ್ರಸ್ತುತವಿರುವ ಸೈನ್ಯವು ಸ್ವ-ಇಚ್ಛೆಯಿಂದ ಸೈನ್ಯ ಸೇರಿದವರಿಂದ ಕೂಡಿದ್ದು, ಮೀಸಲು ಮತ್ತು ರಾಷ್ಟ್ರೀಯ ಗಾರ್ಡ್‌ ದಳ ಇದಕ್ಕೆ ಸೇರಿದೆ. ಆದರೂ ಅಮೆರಿಕಾದ ವಿರುದ್ಧ ಬೃಹತ್ ಪ್ರಮಾಣದ ದಾಳಿ ಅಥವಾ ಪ್ರಮುಖ ಜಾಗತಿಕ ಯುದ್ಧ, ಇತ್ಯಾದಿ ಅನಾಹುತಕಾರಿ ಘಟನೆಯ ಸಂದರ್ಭಗಳಲ್ಲಿ ತುರ್ತು ವಿಸ್ತರಣೆಯ ಕ್ರಮಗಳು ಇದ್ದೇ ಇವೆ.
ಸೇನಾ ಒಗ್ಗೂಡುಸುವಿಕೆಯ ಅಂತಿಮ ಹಂತವನ್ನು, "ಅಸಂಘಟಿತ ಸಹಾಯಕ ಸೈನ್ಯವನ್ನು ಕ್ರಿಯಾಶೀಲಗೊಳಿಸುವುದು" ಎಂದು ಕರೆಯಲಾಗುತ್ತದೆ. ಇದು ಎಲ್ಲ ಸಮರ್ಥ ಪುರುಷರನ್ನು ಯುಎಸ್ ಸೈನ್ಯದ ಸೇವೆಯಲ್ಲಿ ಪರಿಣಾಮಕಾರಿ ರೀತಿಯಲ್ಲಿ ಸೇರಿಸುತ್ತದೆ. ಅಮೆರಿಕಾದ ಅಂತರ್ಯುದ್ಧದ ಸಮಯದಲ್ಲಿ ಸರಿಸುಮಾರು ಇದೇ ರೀತಿಯಲ್ಲಿ ಮಾಡಲಾಗಿತ್ತು. ಆಗ ಅಮೆರಿಕಾದ ಒಕ್ಕೂಟದ ರಾಜ್ಯಗಳು  ೧೮೬೫ರಲ್ಲಿ "ಹೋಂ ಗಾರ್ಡ್‌" ಅನ್ನು ಕ್ರಿಯಾಶೀಲಗೊಳಿಸಿತು. ಆ ಸಮಯದಲ್ಲಿ ವಯಸ್ಸು ಅಥವಾ ಆರೋಗ್ಯವನ್ನು ಲೆಕ್ಕಿಸದೇ ಎಲ್ಲ ಪರುಷರನ್ನು ಒಕ್ಕೂಟ ಸೈನ್ಯಕ್ಕೆ ಸೇರಿಸಲಾಗಿತ್ತು.
ಸೈನ್ಯದ ದಳ/ತುಕಡಿಗಳು ಮತ್ತು ಸೇನಾ ಸೇವಾ ಘಟಕ ದಳ/ತುಕಡಿಗಳು (ಆರ್ಮಿ ಕಮಾಂಡ್ಸ್ ಮತ್ತು ಆರ್ಮಿ ಸರ್ವಿಸ್ ಕಾಂಪೊನೆಂಟ್ ಕಮಾಂಡ್ಸ್)
ಮೂಲ : ಯು.ಎಸ್‌. ಸೈನ್ಯ ಸಂಘಟನೆ
ರಚನೆ
ಸಂಯುಕ್ತ ಸಂಸ್ಥಾನದ ಸೈನ್ಯವು ಮೂರು ಘಟಕಗಳಿಂದ ಕೂಡಿದೆ : ಕ್ರಿಯಾಶೀಲ ಘಟಕ, ನಿಯಮಿತ ಸೈನ್ಯ; ಮತ್ತು ಎರಡು ಮೀಸಲು ಸೈನ್ಯ, ನ್ಯಾಶನಲ್ ಗಾರ್ಡ್‌ ಸೈನ್ಯ ಮತ್ತು ಮೀಸಲು ಸೈನ್ಯ    ಎರಡೂ ಮೀಸಲು ಘಟಕಗಳು ಪ್ರಾಥಮಿಕವಾಗಿ ಅರೆಕಾಲಿಕ ಸೈನಿಕರಿಂದ ಕೂಡಿರುತ್ತದೆ, ಇವರಿಗೆ ತಿಂಗಳಿಗೊಮ್ಮೆ ತರಬೇತಿ ನೀಡಲಾಗುತ್ತದೆ, ತರಬೇತಿಯನ್ನು  ಬ್ಯಾಟಲ್ ಅಸೆಂಬ್ಲಿ   ಅಥವಾ ಯೂನಿಟ್ ಟ್ರೈನಿಂಗ್ ಅಸೆಂಬ್ಲೀಸ್  (UTAs) ನೀಡುತ್ತವೆ ಮತ್ತು ಪ್ರತಿ ವರ್ಷ ಎರಡರಿಂದ ಮೂರು ವಾರಗಳ ವಾರ್ಷಿಕ ತರಬೇತಿ ನೀಡಲಾಗುತ್ತದೆ. ನಿಯಮಿತ ಸೈನ್ಯ ಮತ್ತು ಮೀಸಲು ಸೈನ್ಯವನ್ನು ಸಂಯುಕ್ತ ಸಂಸ್ಥಾನದ ಸಂಹಿತೆ (ಯುನೈಟೆಡ್ ಸ್ಟೇಟ್ಸ್ ಕೋಡ್) ನ  ಟೈಟಲ್ ೧೦ರ ಅಡಿಯಲ್ಲಿ ಸಂಘಟಿಸಲಾಗಿದೆ. ರಾಷ್ಟ್ರೀಯ ಗಾರ್ಡ್‌ಅನ್ನು   ಟೈಟಲ್  ೩೨ರ ಅಡಿಯಲ್ಲಿ ಸಂಘಟಿಸಲಾಗಿದೆ. ರಾಷ್ಟ್ರೀಯ ಗಾರ್ಡ್‌ ಸೈನ್ಯವನ್ನು ಯುಎಸ್ ಸೈನ್ಯದ ಒಂದು ಘಟಕದ ಹಾಗೆ ಸಂಘಟಿಸಿ, ತರಬೇತಿ ನೀಡಿ, ಸಜ್ಜುಗೊಳಿಸಲಾಗಿರುತ್ತದೆ. ಅದು ಒಕ್ಕೂಟದ ಸೇವೆಯಲ್ಲಿ ಇಲ್ಲದಿದ್ದಾಗ, ಅದು ಆಯಾ ರಾಜ್ಯದ ದಳದ ಅಡಿಯಲ್ಲಿ ಮತ್ತು ಪ್ರಾದೇಶೀಕ ಗವರ್ನರ್‌ ಅಡಿಯಲ್ಲಿ ಹಾಗೂ ಕೊಲಂಬಿಯಾ ಜಿಲ್ಲಾ ಮೇಯರ್ ಅವರಡಿಯಲ್ಲಿ ಇರುತ್ತದೆ. ಆದರೆ ರಾಷ್ಟ್ರೀಯ ಗಾರ್ಡ್‌  ಅನ್ನು ಗವರ್ನರ್ ಅವರ ಇಷ್ಟಕ್ಕೆ ವಿರುದ್ಧವಾಗಿಯೂ ಅಧ್ಯಕ್ಷೀಯ ಆದೇಶದ ಮೇರೆಗೆ ಸಂಯುಕ್ತ ಒಕ್ಕೂಟಕ್ಕೆ ಸೇರಿಸಬಹುದು.
ಸೈನ್ಯವನ್ನು ಒಬ್ಬರು ನಾಗರಿಕ  ಸೈನ್ಯದ ಕಾರ್ಯದರ್ಶಿ  ನೇತೃತ್ವ ವಹಿಸುತ್ತಾರೆ. ಅವರು ರಕ್ಷಣಾ ಕಾರ್ಯದರ್ಶಿ/ಸಚಿವರ  ನಿರ್ದೇಶನ ಮತ್ತು ನಿಯಂತ್ರಣದ ಮೇರೆಗೆ ಸೈನ್ಯದ ಎಲ್ಲ ವ್ಯವಹಾರಗಳನ್ನು ನಡೆಸಲು ಶಾಸನೋಕ್ತ ಅಧಿಕಾರವುಳ್ಳ ವ್ಯಕ್ತಿಯಾಗಿರುತ್ತಾರೆ. ಸೈನ್ಯದ ಸಿಬ್ಬಂದಿಯ ಮುಖ್ಯಸ್ಥರು (ಚೀಫ್‌ ಆಫ್ ದಿ ಸ್ಟಾಫ್ ಆಫ್ ದಿ ಆರ್ಮಿ ಅತ್ಯುನ್ನತ ಶ್ರೇಣಿಯ ಸೇನಾಧಿಕಾರಿಯಾಗರುತ್ತಾರೆ, ಅವರಿಗೆ ಎರಡು ಪಾತ್ರಗಳಿರುತ್ತವೆ;  ಒಂದು ಪ್ರಧಾನ ಸೇನಾ ಸಲಹಾಗಾರರಾಗಿ ಮತ್ತು ಸೈನ್ಯದ ಕಾರ್ಯದರ್ಶಿಯ ಕಾರ್ಯಕಾರಿ ಏಜೆಂಟ್ ಆಗಿ, ಅಂದರೆ ಅದರ ಸೇವಾ ಮುಖ್ಯಸ್ಥರಾಗಿ (ಸರ್ವಿಸ್ ಚೀಫ್‌ ಆಗಿ); ಇನ್ನೊಂದು ಪಾತ್ರವೆಂದರೆ  ಸಿಬ್ಬಂದಿಗಳ ಜಂಟಿ ಮುಖ್ಯಸ್ಥರ (ಜಾಯಿಂಟ್ ಚೀಫ್ಸ್ ಆಫ್ ದಿ ಸ್ಟಾಫ್)  ನ ಒಬ್ಬರು ಸದಸ್ಯರ ಹಾಗೆ,ಇದು ಎಲ್ಲ ನಾಲ್ಕೂ ಸೇನಾ ಸೇವೆಗಳ ಸೇವಾ ಮುಖ್ಯಸ್ಥರನ್ನು ಒಳಗೊಂಡ ಒಂದು ಘಟಕವಾಗಿರುತ್ತದೆ ಮತ್ತು ಇದು ರಕ್ಷಣಾ ಇಲಾಖೆಗೆ ಸೇರಿರುತ್ತದೆ. ಇವರು  ಛೇರ್‌ಮನ್   ಮತ್ತು  ಸಿಬ್ಬಂದಿಗಳ ಜಂಟಿ ಮುಖ್ಯಸ್ಥರ(ಜಾಯಿಂಟ್ ಚೀಫ್ಸ್ ಆಫ್ ದಿ ಸ್ಟಾಫ್) ಛೇರ್‌ಮನ್   ರ ಮಾರ್ಗದರ್ಶನದಲ್ಲಿ, ಸಂಯುಕ್ತ ಸಂಸ್ಥಾನದ ಅಧ್ಯಕ್ಷರಿಗೆ , ರಕ್ಷಣಾ ಕಾರ್ಯದರ್ಶಿಯವರಿಗೆ ಮತ್ತು  ರಾಷ್ಟ್ರೀಯ ಭದ್ರತಾ ಮಂಡಳಿಗೆ   ಕಾರ್ಯಕಾರಿ ಸೇನಾ ವಿಚಾರಗಳ ಕುರಿತು,  ಸಲಹೆ ನೀಡುತ್ತಾರೆ. .  ೧೯೮೬ರಲ್ಲಿ,   ಗೋಲ್ಡ್‌ವಾಟರ್ - ನಿಕೋಲಸ್ ಕಾಯಿದೆ ಯು ಸೇವೆಗಳ ಕಾರ್ಯಕಾರಿ ನಿಯಂತ್ರಣವು ಅದೇಶಗಳ ಒಂದು ಸರಣಿಯನ್ನು ಪಾಲಿಸಬೇಕೆಂದು ಕಡ್ಡಾಯಗೊಳಿಸಿದೆ. ಆ ಸರಣಿ ಹೀಗಿದೆ,   ಅಧ್ಯಕ್ಷರಿಂದ ರಕ್ಷಣಾ ಕಾರ್ಯದರ್ಶಿಗೆ ನೇರವಾಗಿ  ತಮ್ಮ ಭೌಗೋಳಿಕ ಅಥವಾ ಜವಾಬ್ದಾರಿಯ ಕಾರ್ಯಕ್ಷೇತ್ರದಲ್ಲಿ ಎಲ್ಲ ಸಶಸ್ತ್ರ ಪಡೆಗಳ ಮೇಲೆ ನಿಯಂತ್ರಣ ಹೊಂದಿರುವ ಯೂನಿಫೈಡ್ ಕಂಬಟಂಟ್ ಕಮಾಂಡರ್‌ಗಳಿಗೆ ಆದೇಶ ಬರುತ್ತದೆ. ಹೀಗೆ, ಸೇನಾ ಇಲಾಖೆಗಳ ಕಾರ್ಯದರ್ಶಿಗಳು (ಮತ್ತು ಅವರ ಕೆಳಗಿನ ಸಂಬಂಧಿತ ಸೇವಾ ಮುಖ್ಯಸ್ಥರು) ತಮ್ಮ ಸೇವಾ ಘಟಕಗಳನ್ನು ಸಂಘಟಿಸಲು, ತರಬೇತಿ ನೀಡಲು ಮತ್ತು ಸಜ್ಜುಗೊಳಿಸಲು ಜವಾಬ್ದಾರರಾಗಿರುತ್ತಾರೆ. ಸೈನ್ಯವು ತರಬೇತಿ ಹೊಂದಿದ ಪಡೆಗಳನ್ನು ಕಂಬಟಂಟ್ ಕಮಾಂಡರ್‌ಗಳಿಗೆ ರಕ್ಷಣಾ ಕಾರ್ಯದರ್ಶಿಯವರ ನಿರ್ದೇಶನದ ಮೇರೆಗೆ ಬಳಸಲು ನೀಡುತ್ತದೆ.
೨೦೧೩ರ ನಂತರ, ಸೈನ್ಯವು ಆರು ಭೌಗೋಳಿಕ ದಳಗಳಿಗೆ ಬದಲಾಗಲಿದ್ದು, ಅವು ಆರು ಭೌಗೋಳಿಕ ಯೂನಿಫೈಡ್ ಕಂಬಟಂಟ್ ಕಮಾಂಡ್‌‌ಗಳ (COCOM)ಸಾಲಿಗೆ ಸೇರುತ್ತವೆ :
ಪ್ರತಿ ದಳವೂ ಒಂದು ಸಂಖ್ಯೆಇರುವ ಸೈನ್ಯವನ್ನು ಕಾರ್ಯಕಾರಿ ದಳವಾಗಿ ಪಡೆದುಕೊಳ್ಳುತ್ತದೆ. ಯು.ಎಸ್‌. ಪೆಸಿಫಿಕ್ ಸೈನ್ಯಕ್ಕೆ ಮಾತ್ರ ಇದು ಅನ್ವಯಿಸುವುದಿಲ್ಲ, ಅದು ಕೊರಿಯಾ ಗಣರಾಜ್ಯದಲ್ಲಿ ಯು.ಎಸ್‌. ಸೈನ್ಯ ಪಡೆಯ ನಂಬರ್‌ಡ್ ಸೈನ್ಯವಾಗಿರುತ್ತದೆ.
ಸೈನ್ಯವು ತನ್ನ ಘಟಕ ನೆಲೆಯನ್ನು  ಡಿವಿಶನ್  ಗಳಿಂದ  ಬ್ರಿಗೇಡ್ ಗಳಿಗೆ ಬದಲಿಸಿಕೊಳ್ಳುತ್ತಿರುತ್ತದೆ. ಇದು ಕೊನೆಗೊಂಡಾಗ, ಕ್ರಿಯಶೀಲ ಸೈನ್ಯವು ತನ್ನ ಯುದ್ಧ ಬ್ರಿಗೇಡ್‌ ಗಳನ್ನು ೩೩ರಿಂದ ೪೮ಕ್ಕೆ ಏರಿಸಿಕೊಂಡಿರುತ್ತದೆ ಮತ್ತು ರಾಷ್ಟ್ರೀಯ ಗಾರ್ಡ್‌ ಮತ್ತು ಮೀಸಲು ಪಡೆಗಳೂ ಇದೇ ರೀತಿಯಾಗಿ ಹೆಚ್ಚಿಸಿಕೊಂಡಿರುತ್ತವೆ. ಡಿವಿಶನ್ ಲೀನಿಯೇಜ್‌ಯನ್ನು ಉಳಿಸಿಕೊಳ್ಳಲಾಗುತ್ತದೆ, ಆದರೆ ವಿಭಾಗೀಯ ಕೇಂದ್ರ ಕಾರ್ಯಾಲಯಗಳು ಆ ವಿಭಾಗೀಯ ಲೀನಿಯೇಜ್ ಹೊಂದಿರುವ ಬ್ರಿಗೇಡ್‌ಗಳು ಮಾತ್ರವಲ್ಲದೇ ಯಾವುದೇ ಬ್ರಿಗೇಡ್‌ಗೆ ಆದೇಶ ನೀಡಲು ಸಮರ್ಥವಾಗಿರುತ್ತವೆ. ಈ ಯೋಜನೆಯ ಕೇಂದ್ರ ಭಾಗವೆಂದರೆ ಪ್ರತಿ ಬ್ರಿಗೇಡ್‌ ಮಾಡ್ಯಲರ್ ಆಗಿರಬೇಕು, ಅಂದರೆ ಒಂದೇ ಬಗೆಯ ಎಲ್ಲ ಬ್ರಿಗೇಡ್‌ಗಳು ಏಕರೂಪವಾಗಿರಬೇಕು ಮತ್ತು ಯಾವುದೇ ಬ್ರಿಗೇಡ್‌ಗೂ ಯಾವುದೇ ಡಿವಿಶನ್ ಆದೇಶ ಕೊಡಬಹುದು. ಮೂರು ಪ್ರಧಾನ ರೀತಿಯ ಭೂ ಯುದ್ಧ ಬ್ರಿಗೇಡ್‌ಗಳಿವೆ :
ಇದರೊಂದಿಗೆ, ಯುದ್ಧ ಬೆಂಬಲ ಮತ್ತು ಸೇವಾ ಬೆಂಬಲ ಮಾಡ್ಯುಲರ್ ಬ್ರಿಗೇಡ್‌ಗಳಿರುತ್ತವೆ. ಯುದ್ಧ ಬೆಂಬಲ ಬ್ರಿಗೇಡ್‌ಗಳು  ವಾಯುಪಡೆ    ಬ್ರಿಗೇಡ್‌ಗಳನ್ನು ಹೊಂದಿದ್ದು, ಇವು ಹೆವಿ ಮತ್ತು ಲೈಟ್‌ ಮಾದರಿಯಲ್ಲಿ,   ಫೈರ್ಸ್   (ಅರ್ಟಿಲರಿ) ಬ್ರಿಗೇಡ್‌ಗಳು ಮತ್ತು  ಯುದ್ಧರಂಗ ಸರ್ವಿಲನ್ಸ್ ಬ್ರಿಗೇಡ್‌ಗಳ  ಹಾಗೆ ಇರುತ್ತವೆ. ಯುದ್ಧ ಸೇವೆ ಬೆಂಬಲ  ಬ್ರಿಗೇಡ್‌ಗಳು   ಸುಸ್ಥಿರ (ಸಸ್ಟೈನ್‌ಮೆಂಟ್)  ಬ್ರಿಗೇಡ್‌ಗಳನ್ನು ಒಳಗೊಂಡಿರುತ್ತವೆ ಮತ್ತು ಸೈನ್ಯದಲ್ಲಿ ಒಂದು ಗುಣಮಟ್ಟದ ಬೆಂಬಲದ ಪಾತ್ರವನ್ನು ಒದಗಿಸುತ್ತವೆ.
ನಿಯಮಿತ ಯುದ್ಧ ಕುಶಲ ಕಾರ್ಯಾಚರಣೆ ಸಂಸ್ಥೆಗಳು (ರೆಗ್ಯುಲರ್ ಕಂಬಟ್ ಮನ್ಯೂವರ್ ಆರ್ಗನೈಸೇಶನ್ಸ್)
ಯುಎಸ್ ಸೈನ್ಯವು ಪ್ರಸ್ತುತ ೧೦ ಕ್ರಿಯಾಶೀಲ ವಿಭಾಗಗಳನ್ನು ಮತ್ತು ಹಲವಾರು ಸ್ವತಂತ್ರ ಘಟಕಗಳನ್ನು ಹೊಂದಿದೆ. ಸೇನಾಬಲವು  ಬೆಳವಣಿಗೆ  ಪ್ರಕ್ರಿಯೆಯಲ್ಲಿದೆ, ನಾಲ್ಕು ಹೆಚ್ಚುವರಿ ಬ್ರಿಗೇಡ್‌ಗಳು ೨೦೧೩ರ ವೇಳೆಗೆ ಚಾಲನೆಗೊಳ್ಳಲಿವೆ. ೨೦೦೭ ಜನವರಿಯಿಂದ ಒಟ್ಟು ೭೪,೨೦೦ ಸೈನಿಕರ ಹೆಚ್ಚಳವಾಗಿದೆ. ಪ್ರತಿ ವಿಭಾಗವೂ ನಾಲ್ಕು ಭೂನೆಲೆಯ ಕುಶಲ ಕಾರ್ಯಾಚರಣೆ ಬ್ರಿಗೇಡ್‌ಗಳನ್ನು ಹೊಂದಿರುವುದು ಮತ್ತು ಒಂದು ವಾಯುಯಾನ ಬ್ರಿಗೇಡ್‌ ಮತ್ತು ಫೈರ್‌  ಬ್ರಿಗೇಡ್‌ ಮತ್ತು ಸೇವಾ ಬೆಂಬಲ   ಬ್ರಿಗೇಡ್‌ಅನ್ನು ಹೊಂದಲಾಗುವುದು. ಹೆಚ್ಚುವರಿ ಬ್ರಿಗೇಡ್‌ಗಳನ್ನು ಅವುಗಳ ಧ್ಯೇಯದ ಆಧಾರದ ಮೇಲೆ ಒಂದು ವಿಭಾಗ ಕೇಂದ್ರ ಕಾರ್ಯಾಲಯಕ್ಕೆ ವಹಿಸಲಾಗುವುದು ಅಥವಾ ಜೋಡಿಸಲಾಗುವುದು.
ರಾಷ್ಟ್ರೀಯ ಗಾರ್ಡ್‌ ಸೈನ್ಯದ ಮತ್ತು ಮೀಸಲು ಸೈನ್ಯದ ಒಳಗೆ ಪುನಾ ಎಂಟು ವಿಭಾಗಗಳಿವೆ, ಸುಮಾರು ಹದಿನೈದು ಕುಶಲ ಕಾರ್ಯಾಚರಣೆ ಬ್ರಿಗೇಡ್‌ಗಳು, ಯುದ್ಧ ಸೇವೆ ಬೆಂಬಲ ಬ್ರಿಗೇಡ್‌ಗಳು ಮತ್ತು ಸ್ವತಂತ್ರ ಮೋಟಾರುವಾಹನ ಪಡೆ (ಕ್ಯಾವಲ್ರಿ), ಕಾಲಾಳುಪಡೆ (ಇನ್‌ಫಂಟ್ರಿ), ಫಿರಂಗಿದಳ(ಆರ್ಟಿಲರಿ), ವಾಯುದಳ, ಇಂಜಿನಿಯರ್ಗಳು ಮತ್ತು ಬೆಂಬಲ ಬೆಟಾಲಿಯನ್‌ಗಳಿರುತ್ತವೆ. ಮೀಸಲು ಸೈನ್ಯವು ವಿಶೇಷವಾಗಿ ವಸ್ತುತಃ ಎಲ್ಲ ಮಾನಸಿಕ ಕಾರ್ಯಾಚರಣೆಗಳನ್ನು ಮತ್ತು ನಾಗರಿಕ ವ್ಯವಹಾರ ಘಟಕಗಳನ್ನು ಒದಗಿಸುತ್ತದೆ.
ವಿಶೇಷ ಕಾರ್ಯಾಚರಣೆ ಪಡೆಗಳು
ಯುಎಸ್ ಸೈನ್ಯದ ವಿಶೇಷ ಕಾರ್ಯಾಚರಣೆ ಕಮಾಂಡ್ (ವಾಯುದಳ):
ಸಿಬ್ಬಂದಿಗಳು
ಇವು ಇಂದು ಬಳಕೆಯಲ್ಲಿರುವ ಯು.ಎಸ್‌. ಸೈನ್ಯದ ಶ್ರೇಣಿಗಳು ಮತ್ತು ಅವುಗಳ ಸಮಾನ ನ್ಯಾಟೋ ನೇಮಕಾತಿ/ಹುದ್ದೆಗಳಾಗಿವೆ.
ನಿಯೋಜಿತ ಅಧಿಕಾರಿಗಳು (ಕಮಿಶನ್ಡ್ ಆಫೀಸರ್ಸ್) : There are several paths to becoming a commissioned officer including Army ROTC, the United States Military Academy at West Point or the United States Merchant Marine Academy at Kings Point, and Officer Candidate School. Certain professionals, physicians, nurses, lawyers, and chaplains are commissioned directly into the Army. But no matter what road an officer takes, the insignia are the same.
Address all personnel with the rank of general as "General (last name)" regardless of the number of stars. Likewise, address both colonels and lieutenant colonels as "Colonel (last name)" and first and second lieutenants as "Lieutenant (last name)." ವಾರಂಟ್ ಅಧಿಕಾರಿಗಳು : Warrant Officers are single track, specialty officers with subject matter expertise in a particular area. They are initially appointed as warrant officers (in the rank of WO1) by the Secretary of the Army, but receive their commission upon promotion to Chief Warrant Officer Two (CW2).
Technically, warrant officers are to be addressed as "Mr. (last name)" or "Ms. (last name)." However, many personnel do not use those terms, but instead say "Sir", "Ma'am", or most commonly, "Chief".
ಸೈನಿಕ ಸೇವೆಯ ಸಿಬ್ಬಂದಿಗಳು : Sergeants are referred to as NCOs, short for non-commissioned officers. Corporals are also non-commisioned officers, and serve as the base of the non-commissioned Officer (NCO) ranks. Corporals are also called "hard stripes", in recognition of their leadership position. This distinguishes them from specialists who might have the same pay grade, but not the leadership responsibilities.
Address privates (E1 and E2) and privates first class (E3) as "Private (last name)." Address specialists as "Specialist (last name)." Address sergeants, staff sergeants, and sergeants first class as "Sergeant (last name)." Address higher ranking sergeants by their full ranks in conjunction with their names.
ತರಬೇತಿ
ಸಾಮಾನ್ಯವಾಗಿ ಸಂಯುಕ್ತ ಸಂಸ್ಥಾನದ ಸೈನ್ಯದಲ್ಲಿ ತರಬೇತಿಯನ್ನು ಎರಡು ವರ್ಗಗಳಲ್ಲಿ ವಿಭಜಿಸಲಾಗಿದೆ - ವ್ಯಕ್ತಿಗತ  ಮತ್ತು ಸಾಮೂಹಿಕ.
ಮೂಲಭೂತ ತರಬೇತಿ ಯು ಹೆಚ್ಚಿನ ನೇಮಕಾತಿಗಳಿಗೆ ೧೦ ವಾರಗಳಾಗಿರುತ್ತವೆ, ಜೊತೆಗೆ   AIT (ಅಡ್ವಾನ್ಸಡ್ ವ್ಯಕ್ತಿಗತ ತರಬೇತಿ) ಇರುತ್ತದೆ. ಅದರಲ್ಲಿ ಅವರರು ತಮ್ಮ MOS (ಸೇನಾ ವೃತ್ತಿ ತಜ್ಞರು)ಗಳಿಂದ MOSಗಳ ಪ್ರಕಾರ ಬದಲಾಗುವ AIT ಸ್ಕೂಲ್‌ಗೆ ಸಮನಾದ ತರಬೇತಿಯನ್ನು ಪಡೆಯುತ್ತಾರೆ. ಕೆಲವು ವ್ಯಕ್ತಿಗತ MOSಗಳು ೧೪ರಿಂದ ೨೦ ವಾರದವರೆಗೆ ಒಂದು ಸ್ಟೇಶನ್ ಘಟಕ ತರಬೇತಿ, (OSUT) ಪಡೆಯುತ್ತಾರೆ. ಇದನ್ನು ಮೂಲಭೂತ(ಬೇಸಿಕ್) ಮತ್ತು AIT ಎಂದು ಪಪರಿಗಣಿಸಲಾಗುತ್ತದೆ. ಬೆಂಬಲ ಮತ್ತು ಬೇರೆ ಮೋಸ್ ಹೋಪ್‌ಫುಲ್‌ಗಳು ೯ರಿಂದ ೧೧ ವಾರಗಳ ಮೂಲಭೂತ(ಬೇಸಿಕ್)ಯುದ್ಧ ತರಬೇತಿಯನ್ನು ಪಡೆಯುತ್ತಾರೆ. ಇದಾದನಂತರ ಅವರು ಅಡ್ವಾನ್ಸಡ್ ವ್ಯಕ್ತಿಗತ ತರಬೇತಿಯನ್ನು ಪಡೆಯುತ್ತಾರೆ. ಇದನ್ನು ಅವರು ತಮ್ಮ ಪ್ರಾಥಮಿಕ (MOS)ದಲ್ಲಿ ದೇಶಾದ್ಯಂತ ಇರುವ ಹಲವಾರು MOS ತರಬೇತಿ ಸೌಲಭ್ಯಗಳಲ್ಲಿ ಯಾವುದೇ ಕಡೆ ಪಡೆಯಬಹುದು. AIT ಯಲ್ಲಿ ತರಬೇತಿಯ ಕಾಲಾವಧಿಯು MOSನ ಸೈನಿಕರನ್ನು ಅವಲಂಬಿಸಿರುತ್ತದೆ. (ಉದಾ: ೨೫B- IT ತಜ್ಞತೆ MOS ೨೪  ವಾರಗಳವರೆಗೆ ಇರುತ್ತದೆ,  , ೧೧B- ಕಾಲಾಳುಪಡೆ   ೧೫–೧೭ ವಾರಗಳು)ಸೈನ್ಯದ ಅಗತ್ಯಗಳನ್ನು ಅವಲಂಬಿಸಿ,  BCTಯನ್ನು ಹಲವಾರು ಸ್ಥಳಗಳಲ್ಲಿ ನಡೆಸಲಾಗುತ್ತದೆ. ಆದರೆ ಎರಡು ದೀರ್ಘಾವಧಿಯಿಂದ ನಡೆಯುತ್ತಿರುವ ಆರ್ಮರ್ ಸ್ಕೂಲ್‌ಗಳೆಂದರೆ  ಫೋರ್ಟ್‌ ನಾಕ್ಸ್, ಕೆಂಟುಕಿ ಮತ್ತು ಜಾರ್ಜಿಯಾದ ಫೋರ್ಟ್‌  ಬೆನ್ನಿಂಗ್ನಲ್ಲಿರುವ ಕಾಲಾಳುಪಡೆ   ಸ್ಕೂಲ್. ಅಧಿಕಾರಿಗಳಿಗೆ ಈ ತರಬೇತಿಯು ಪೂರ್ವ-ನಿಯೋಜನೆ ತರಬೇತಿಯನ್ನು ಒಳಗೊಂಡಿದ್ದು, ಇದು USMA, ROTCನಲ್ಲಿ ಅಥವಾ OCSನಲ್ಲಿ ಇರುತ್ತದೆ. ನಿಯೋಜನೆಯಾದ ನಂತರ, ಅಧಿಕಾರಿಗಳು ಶಾಖೆಗೆ ನಿರ್ದಿಷ್ಟವಾದ ತರಬೇತಿಯನ್ನು ಬೇಸಿಕ್ ಆಫೀಸರ್ಸ್ ಲೀಡರ್ಸ್ ಕೋರ್ಸ್‌ನಲ್ಲಿ ತೆಗೆದುಕೊಳ್ಳುತ್ತಾರೆ  (ಮೊದಲು ಇದನ್ನು ಆಫೀಸರ್ ಬೇಸಿಕ್ ಕೋರ್ಸ್‌ ಎಂದು ಕರೆಯಲಾಗುತ್ತಿತ್ತು). ಇದರ ಸಮಯ ಮತ್ತು ಸ್ಥಳವು ಅವರು ಭವಿಷ್ಯದಲ್ಲಿ ಹೋಗಲಿರುವ ಕೆಲಸಕ್ಕೆ ಅನುಗುಣವಾಗಿ ಬದಲಾಗುತ್ತದೆ.
ಆಯುಧಗಳು/ಶಸ್ತ್ರಗಳು
ಸೈನ್ಯವು ಅಲ್ಪವ್ಯಾಪ್ತಿಯಲ್ಲಿ ಹಗುರು ಫೈರ್‌ಪವರ್ ಒದಗಿಸಲು ವಿವಿಧ ರೀತಿಯ ವ್ಯಕ್ತಿಗತ ಶಸ್ತ್ರಗಳನ್ನು   ಬಳಸುತ್ತದೆ. ಸೈನ್ಯವು ಬಳಸುವ ಅತ್ಯಂತ ಸಾಮಾನ್ಯ ಶಸ್ತ್ರಗಳು ಎಂದರೆ  M೧೬ ಸೀರೀಸ್‌ನ ಅಸಾಲ್ಟ್ ರೈಫಲ್ಸ್ ಮತ್ತು ಅದರ ಕಾಂಪಾಕ್ಟ್‌ ವೇರಿಯಂಟ್ ಆದ M೪ ಕಾರ್ಬೈನ್. ಇದನ್ನು ಈಗ ಕೆಲವು ಘಟಕಗಳಲ್ಲಿ ನಿಧಾನವಾಗಿ M೧೬ ಸರಣಿಯ ರೈಫಲ್‌‌ಗಳಿಂದ ಬದಲಿಸಲಾಗುತ್ತಿದೆ ಮತ್ತು ಪ್ರಾಥಮಿಕವಾಗಿ ಇದನ್ನು ಕಾಲಾಳುಪಡೆ, ರೇಂಜರ್, ಮತ್ತು ವಿಶೇಷ ಕಾರ್ಯಾಚರಣೆ ಪಡೆಗಳು ಬಳಸುತ್ತಿವೆ.. ಹೆಚ್ಚು ಕಾಂಪಾಕ್ಟ್ ಶಸ್ತ್ರದ ಅಗತ್ಯವಿರುವ ಕರ್ತವ್ಯದ ಸೈನಿಕರು, ಯುದ್ಧ ವಾಹನಗಳ ಚಾಲಕಸಿಬ್ಬಂದಿ ಸದಸ್ಯರು, ಸಿಬ್ಬಂದಿ ಅಧಿಕಾರಿಗಳು ಮತ್ತು ಸೇನಾ ಪೊಲೀಸರಿಗೆ ಕೂಡ  M೪ಅನ್ನು ನೀಡಲಾಗುತ್ತದೆ. ಯುಎಸ್ ಸೈನದಲ್ಲಿ ಅತ್ಯಂತ ಸಾಮಾನ್ಯ ಸೈಡ್‌ಆರ್ಮ್‌ ಎಂದರೆ ೯ ಎಂಎಂ M೯ ಪಿಸ್ತೂಲ್, ಇದನ್ನು ಬಹುತೇಕ ಯುದ್ಧ ಮತ್ತು ಬೆಂಬಲ ಘಟಕಗಳಿಗೆ ನೀಡಲಾಗಿದೆ.
ಅನೇಕ ಯುದ್ಧ ಘಟಕಗಳ ಶಸ್ತ್ರಾಗಾರಗಳಲ್ಲಿ ವಿವಿಧ ರೀತಿಯ ವಿಶೇಷಬಗೆಯ ಶಸ್ತ್ರಗಳನ್ನು ಇಟ್ಟಿರಲಾಗುತ್ತದೆ. ಇವುಗಳಲ್ಲಿ M೨೪೯ SAW (ಸ್ಕ್ವಾಡ್‌ ಅಟೋಮ್ಯಾಟಿಕ್ ವೆಪನ್), ಕೂಡ ಇದ್ದು, ಇದು    ಫೈರ್‌-ತಂಡದ ಹಂತದಲ್ಲಿ   ದಮನಕಾರಿ ಫೈರ್‌ ಒದಗಿಸುತ್ತದೆ. M೧೦೧೪ ಜಂಟಿ ಸೇವೆ ಯುದ್ಧ ಶಾಟ್‌ಗನ್ ಅಥವಾ ಮಾಸ್‌ಬರ್ಗ್‌ ಶಾಟ್‌ಗನ್ ೫೯೦ ಶಾಟ್‌ಗನ್ ಅನ್ನು  ಡೋರ್‌ ಬ್ರೀಚಿಂಗ್‌ ಗೆ ಮತ್ತು ಕ್ಲೋಸ್‌-ಕ್ವಾರ್ಟರ್ಸ್ ಯುದ್ಧದಲ್ಲಿ ಬಳಸುತ್ತಾರೆ,  M೧೪EBR ಅನ್ನು ದೀರ್ಘ-ವ್ಯಾಪ್ತಿಯ ಮಾಕ್ಸ್‌ಮನ್‌ಗಳು, ಮತ್ತುM೧೦೭ ದೀರ್ಘ-ವ್ಯಾಪ್ತಿಯ ಸ್ನೈಪರ್ ರೈಫಲ್,   M೨೪ ಸ್ನೈಪರ್ ವೆಪನ್ ಸಿಸ್ಟಮ್ , ಅಥವಾ  M೧೧೦ ಸೆಮಿ-ಆಟೋಮ್ಯಾಟಿಕ್ ಸ್ನೈಪರ್ ರೈಪಲ್  ಗಳನ್ನು ಸ್ನೈಪರ್‌ಗಳು ಬಳಸುತ್ತಾರೆ. M೬೭ ಫ್ರಾಗ್ಮಂಟೇಶನ್ ಗ್ರನೇಡ್‌ ಮತ್ತು M೧೮ ಸ್ಮೋಕ್ ಗ್ರನೇಡ್‌ ಗಳಂತಹ ಹ್ಯಾಂಡ್ ಗ್ರನೇಡ್‌ ಗಳನ್ನು ಕೂಡ ಯುದ್ಧ ಪಡೆಗಳು ಬಳಸುತ್ತವೆ.
ಸೈನ್ಯವು ವ್ಯಕ್ತಿಗತ ಶಸ್ತ್ರಗಳ ವ್ಯಾಪ್ತಿಯನ್ನು ಮೀರಿದ ಹೆವಿ ಫೈರ್‌ಪವರ್ ಒದಗಿಸಲು ವಿವಿಧ ಕ್ರ್ಯೂ-ಸರ್ವಡ್ ಶಸ್ತ್ರಗಳನ್ನು   ಬಳಸುತ್ತದೆ.
M೨೪೯ ಸೈನ್ಯದ ಸ್ಟ್ಯಾಂಡರ್ಡ್‌ ಹಗುರು ಮಶಿನ್‌ಗನ್ ಆಗಿದೆ. M೨೪೦ ಸೈನ್ಯದ ಸ್ಟ್ಯಾಂಡರ್ಡ್‌ ಮಧ್ಯಮವೇಗದ ಮಶಿನ್‌ಗನ್ ಆಗಿದೆ. .೫೦ Cal.BMG.M೨ ಹೆವಿ ಮಶಿನ್ ಗನ್ ಗಳನ್ನು  ಆಂಟಿ-ಮಟಿರಿಯಲ್ ಮತ್ತು  ಆಂಟಿ-ಪರ್ಸೊನೆಲ್  ಮಶಿನ್ ಗನ್ಆಗಿ ಬಳಸಲಾಗುತ್ತದೆ. M೨ ಕೂಡ  ಬಹಳಷ್ಟು    ಸ್ಟ್ರೈಕರ್   ಮಾರ್ಪಾಡುಗಳಲ್ಲಿ ಪ್ರಾಥಮಿಕ ಶಸ್ತ್ರವಾಗಿದೆ  ಮತ್ತು M೧ ಅಬ್ರಾಮ್ಸ್‌ಗಳ ಸೆಕೆಂಡರಿ ಶಸ್ತ್ರ ವ್ಯವಸ್ಥೆಯಾಗಿದೆ. ೪೦ ಎಂಎಂ ಎಂಕೆ ೧೯ ಗ್ರನೇಡ್ ಮಶಿನ್ ಗನ್ ಗಳನ್ನು ಮುಖ್ಯವಾಗಿ ಮೋಟರೈಸ್ಡ್   ಘಟಕಗಳಲ್ಲಿ ಬಳಸಲಾಗುತ್ತದೆ. ಅದನ್ನು ಸಾಮಾನ್ಯವಾಗಿ M೨ಗೆ ಪೂರಕ ರೀತಿಯಲ್ಲಿ ಬಳಸಲಾಗುತ್ತದೆ.
ಸೈನ್ಯವು ಹೆವಿಯರ್ ಆರ್ಟಿಲರಿಗಳು ಲಭ್ಯವಿಲ್ಲದಿದ್ದಾಗ ಅಥವಾ ಸಮರ್ಪಕವಾಗಿಲ್ಲದಿದ್ದಾಗ ಮೂರು ಬಗೆಯ ಮಾರ್ಟರ್‌ ಗಳನ್ನು ಪರೋಕ್ಷ ಫೈರ್ ಬೆಂಬಲಕ್ಕಾಗಿ ಬಳಸುತ್ತದೆ. ಇವುಗಳಲ್ಲಿ ಅತ್ಯಂತ ಚಿಕ್ಕದು ಎಂದರೆ ೬೦ ಎಂಎಂ M೨೨೪, ಸಾಮಾನ್ಯವಾಗಿ ಕಾಲಾಳುಪಡೆ  ಕಂಪನಿ ಹಂತದಲ್ಲಿ ವಹಿಸಲಾಗುತ್ತದೆ. ಮುಂದಿನ ಉನ್ನತ ಅಧಿಕಾರವರ್ಗ, ಕಾಲಾಳುಪಡೆ  ಬೆಟಾಲಿಯನ್‌ಗಳು ಪ್ರಾತಿನಿಧಿಕವಾಗಿ   ೮೧ ಎಂಎಂ M೨೫೨ ಮಾರ್ಟರ್‌ಗಳ ಒಂದು ವಿಭಾಗದಿಂದ ಬೆಂಬಲ ಪಡೆಯುತ್ತಾರೆ. ಸೈನ್ಯದ ತಪಶೀಲುಪಟ್ಟಿಯಲ್ಲಿ ಅತಿದೊಡ್ಡ ಮಾರ್ಟರ್ ಎಂದರೆ ೧೨೦ mm M೧೨೦/M೧೨೧, ಇದನ್ನು ಸಾಮಾನ್ಯವಾಗಿ ಯಾಂತ್ರೀಕೃತ ಬೆಟಾಲಿಯನ್‌ಗಳು, ಸ್ಟ್ರೈಕರ್   ಘಟಕಗಳು, ಮತ್ತು ಕ್ಯಾವಲ್ರಿ ದಳಗಳು  ಬಳಸುತ್ತವೆ. ಇವುಗಳ ದೊಡ್ಡ ಗಾತ್ರ ಮತ್ತು ತೂಕದಿಂದಾಗಿ ಇವುಗಳನ್ನು ಟ್ರ್ಯಾಕ್‌ಡ್ ವಾಹನ ಅಥವಾ ಟ್ರಕ್‌ ಹಿಂದೆ ಜೋಡಿಸಿ ರವಾನಿಸಲಾಗುತ್ತದೆ.
ಹಗುರು ಕಾಲಾಳುಪಡೆ ಘಟಕಗಳಿಗೆ ಫೈರ್‌ ಬೆಂಬಲವನ್ನು ಟೋಡ್‌ ಹೊವಿಟ್ಜರ್‌ಗಳಿಂದ ನೀಡಲಾಗುತ್ತದೆ. ಇವು ೧೦೫ ಎಂಎಂM೧೧೯A೧ ಮತ್ತು ೧೫೫ ಎಂಎಂ M೭೭೭ ಅನ್ನೂ ಒಳಗೊಂಡಿರುತ್ತವೆ (ಇವು  M೧೯೮)ಗೆ ಬದಲಿಯಾಗಿರುತ್ತವೆ.
ಸೈನ್ಯವು ಕಾಲಾಳುಪಡೆಗೆ ಆಕ್ರಮಣಕಾರಿ ಮತ್ತು ರಕ್ಷಣಾತ್ಮಕ ಆಂಟಿ-ಆರ್ಮರ್ ಸಾಮರ್ಥ್ಯವನ್ನು ನೀಡಲು ವಿವಿಧ ಬಗೆಯ ನೇರ-ಫೈರ್‌ರಾಕೆಟ್‌ಗಳನ್ನು ಮತ್ತು ಕ್ಷಿಪಣಿಗಳನ್ನು ಬಳಸುತ್ತದೆ. SMAW ಮತ್ತು AT೪ ಮಾರ್ಗದರ್ಶನರಹಿತ ರಾಕೆಟ್‌ಗಳು ಆರ್ಮರ್‌ಗಳನ್ನು ಮತ್ತು ನಿಗದಿತ ರಕ್ಷಣೆಗಳನ್ನು (ಉದಾ: ಬಂಕರ್‌ಗಳು) ೫೦೦ ಮೀಟರ್‌ ವ್ಯಾಪ್ತಿಯವರೆಗೆ ನಾಶ ಮಾಡುತ್ತವೆ. FGM-೧೪೮ ಜಾವೆಲಿನ್ ಮತ್ತು BGM-೭೧ TOW ಆಂಟಿ-ಟ್ಯಾಂಕ್ ಗೈಡೆಡ್‌ ಕ್ಷಿಪಣಿಗಳು. ಜಾವೆಲಿನ್ ಹೆವಿ ಮುಖಾಮುಖಿ ಆರ್ಮರ್ಅನ್ನು ತಪ್ಪಿಸಲು ಮೇಲಿನಿಂದ ಆಕ್ರಮಣ ಮಾಡುತ್ತದೆ ಜಾವೆಲಿನ್ ಮತ್ತು TOW ತುಂಬ ಭಾರದ ಕ್ಷಿಪಣಿಗಳಾಗಿದ್ದು,   ೨,೦೦೦ ಮೀಟರ್‌ವರೆಗೆ ಪರಿಣಾಮಕಾರಿಯಾಗಿರುತ್ತವೆ, ಇವು  ಕಾಲಾಳುಪಡೆಗೆ ಆರ್ಮರ್ ವಿರುದ್ಧ ಆಕ್ರಮಣಕಾರಿ ಸಾಮರ್ಥ್ಯವನ್ನು ನೀಡುತ್ತವೆ.
ವಾಹನಗಳು
ಯು.ಎಸ್‌. ಸೈನ್ಯವು ತನ್ನ ಸೇನಾ ಆಯವ್ಯಯದ ಸಾಕಷ್ಟು ಪ್ರಮಾಣವನ್ನು ವಿವಿಧ ರೀತಿಯ ವಾಹನಗಳ ನಿರ್ವಹಣೆಗೆ ಖರ್ಚು ಮಾಡುತ್ತದೆ.
ಸೈನ್ಯದ ಅತ್ಯಂತ ಸಾಮಾನ್ಯ ವಾಹನ ಎಂದರೆ ಹೈ ಮೊಬಿಲಿಟಿ ಮಲ್ಟಿಪರ್ಪಸ್ ವೀಲ್ಡ್ ವೆಹಿಕಲ್ (HMMWV), ಇದು ಕಾರ್ಗೋ/ಟ್ರೂಪ್‌ಗಳನ್ನು ರವಾನಿಸಲು, ಶಸ್ತ್ರಾಸ್ತ್ರಗಳ ಪ್ಲಾಟ್‌ಫಾರ್ರ್ಮ್ ಆಗಿ ಮತ್ತು ಅಂಬ್ಯುಲೆನ್ಸ್ ಆಗಿ, ಹೀಗೆ ವಿವಿಧ ಪಾತ್ರಗಳನ್ನು ವಹಿಸುತ್ತದೆ. ಸೈನ್ಯವು ವಿವಿಧ ರೀತಿಯ ಯುದ್ಧ ಬೆಂಬಲ ವಾಹನಗಳನ್ನು ಬಳಸುತ್ತಿದ್ದು, ಅವುಗಳಲ್ಲಿ ಸಾಮಾನ್ಯ ರೀತಿಯದು ಎಂದರೆ  HEMTT ವಾಹನಗಳ ಕುಟುಂಬಕ್ಕೆ ಸೇರಿದೆ. M೧A೨ ಅಬ್ರಾಮ್ಸ್ ಸೈನ್ಯದ ಪ್ರಮುಖ ಯುದ್ಧ ಟ್ಯಾಂಕ್   ಆಗಿದೆ. M೨A೩ ಬ್ರಾಡ್ಲಿ ಯು ಸ್ಟಾಂಡರ್ಡ್‌  ಕಾಲಾಳುಪಡೆ   ಹೋರಾಟದ ವಾಹನ  ವಾಗಿದೆ. ಬೇರೆ ವಾಹನಗಳು ಎಂದರೆM೩A೩ ಕ್ಯಾವಲ್ರಿ ಹೋರಾಟದ ವಾಹನ ,  ಸ್ಟ್ರೈಕರ್  , ಮತ್ತು  M೧೧೩ ಆರ್ಮರ್‌ಡ್ ಸಿಬ್ಭಂದಿ ವಾಹನ  , ಮತ್ತು ಬಹುರೀತಿಯಮೈನ್ ರೆಸಿಸ್ಟಂಟ್ ಅಂಬುಶ್ ಪ್ರೊಟೆಕ್ಟೆಡ್   (MRAP) ವಾಹನಗಳು.
ಯು.ಎಸ್‌. ಸೈನ್ಯದ ಪ್ರಧಾನ ಆರ್ಟಿಲರಿ ಶಸ್ತ್ರಗಳು ಎಂದರೆ M೧೦೯A೬ ಪಲಡಿನ್   ಸೆಲ್ಫ್-ಪ್ರೊಫೆಲ್ಡ್ ಹೊವಿಟ್ಜರ್  ಮತ್ತು   M೨೭೦ ಮಲ್ಟಿಪಲ್ ಲಾಂಚ್ ರಾಕೆಟ್ ವ್ಯವಸ್ಥೆ   (MLRS), ಈ ಎರಡನ್ನೂ ಟ್ರ್ಯಾಕ್ಡ್‌ ವೇದಿಕೆ ಮೇಲೆ ಇಟ್ಟಿರಲಾಗುತ್ತದೆ ಮತ್ತು ಇವನ್ನು  ಮತ್ತು   ಹೆವಿ  ಯಾಂತ್ರೀಕೃತ ಘಟಕಗಳಿಗೆ ವಹಿಸಲಾಗುತ್ತದೆ.
ಯುಎಸ್ ಸೈನ್ಯವು ಕೆಲವು ನಿಗದಿತ-ವಿಂಗ್ ವಿಮಾನಗಳನ್ನು ಬಳಸುತ್ತಿದ್ದು, ಇವು ಮುಖ್ಯವಾಗಿ ಅನೇಕ ರೀತಿಯ ರೋಟರಿ- ವಿಂಗ್ ವಿಮಾನಗಳನ್ನು ಒಳಗೊಂಡಿರುತ್ತದೆ. ಅವು ಹೀಗಿವೆ  AH-೬೪ ಅಪೇಕ್   ದಾಳಿ ಹೆಲಿಕಾಪ್ಟರ್ , OH-೫೮D ಕಿಯೊವ ವಾರಿಯರ್   ಆರ್ಮ್‌ಡ್-ಸ್ಥಳಾನ್ವೇಷಣೆ/ಹಗುರು ದಾಳಿಯ ಹೆಲಿಕಾಪ್ಟರ್,   UH-೬೦ ಬ್ಲ್ಯಾಕ್ ಹಾಕ್ ಯುಟಿಲಿಟಿ ಟ್ರಾನ್ಸ್‌ಪೋರ್ಟ್‌ ಹೆಲಿಕಾಪ್ಟರ್, ಮತ್ತು  CH-೪೭ ಚಿನೂಕ್   ಹೆವಿ -ಲಿಫ್ಟ್ ಟ್ರಾನ್ಸ್‌ಪೋರ್ಟ್‌ ಹೆಲಿಕಾಪ್ಟರ್.
ಸಮವಸ್ತ್ರಗಳು
ಸೇನಾ ಯುದ್ಧ ಸಮವಸ್ತ್ರ (ACU)ವು ಡಿಜಿಟಲ್ ಛದ್ಮವೇಶದ ವಿನ್ಯಾಸಗಳನ್ನು ಹೊಂದಿದೆ ಮತ್ತು ಕಾಡು, ಮರುಭೂಮಿ ಹಾಗೂ ನಗರ ಪರಿಸರದಲ್ಲಿ ಬಳಸುವಂತೆ ವಿನ್ಯಾಸಗೊಳಿಸಲಾಗಿದೆ. ಆಫ್ಘಾನಿಸ್ತಾನದಲ್ಲಿ ಕಾರ್ಯಾಚರಣೆಯಲ್ಲಿ ತೊಡಗಿರುವ ಸೈನಿಕರಿಗೆ ಸದ್ಯದಲ್ಲಿಯೇ  ಹೆಚ್ಚು ಸೂಕ್ತ "ಮಲ್ಟಿಕಾಮ್  " ವಿನ್ಯಾಸಗಳಿರುವ ಅಗ್ನಿನಿರೋಧಕ  ACUಗಳನ್ನು ನೀಡಲಾಗುವುದು.
ಸ್ಟ್ಯಾಂಡರ್ಡ್‌ ಗ್ಯಾರಿಸನ್ ಸೇವಾ ಸಮವಸ್ತ್ರವನ್ನು ಆರ್ಮಿ ಗ್ರೀನ್ಸ್ ಅಥವಾ ಕ್ಲಾಸ್-As ಎಂದೂ ಕರೆಯಲಾಗುತ್ತದೆ ಮತ್ತು ಎಲ್ಲ ಅಧಿಕಾರಿಗಳೂ ಧರಿಸುತ್ತಾರೆ  ಮತ್ತು ಎನ್‌ಲಿಸ್ಟ್ ಆದ ಅಂದರೆ ಸೈನ್ಯಕ್ಕೆ ಸೇರಿಸಲಾದ ಸಿಬ್ಬಂದಿಗಳು ಧರಿಸುತ್ತಾರೆ. ಅದನ್ನು ೧೯೫೬ರಲ್ಲಿ ಆಲಿವ್ ಡ್ರಾಬ್(OD)ಸಮವಸ್ತ್ರದ ಬದಲಿಗೆ ಆರಂಭಿಸಿಲಾಯಿತು ಮತ್ತು ಕಾಕಿ (ಮತ್ತು ಟ್ಯಾನ್ ವರ್ಸೆಸ್ಟ್ ಅಥವಾ TW) ಸಮವಸ್ತ್ರಗಳನ್ನು ೧೯೫೦ರಿಂದ ೧೯೮೫ರ ನಡುವೆ ಧರಿಸಲಾಗುತ್ತಿತ್ತು. ಆರ್ಮಿ ಬ್ಲ್ಯೂ ಸಮವಸ್ತ್ರವು ೧೯ನೇ ಶತಮಾನದ ಮಧ್ಯಭಾಗದಿಂದ ಆರಂಭಗೊಂಡಿತು. ಈಗ ಅದು ಸೈನ್ಯದ ಫಾರ್ಮಲ್ ಡ್ರೆಸ್ ಸಮವಸ್ತ್ರವಾಗಿದೆ. ಆದರೆ ೨೦೧೪ರಲ್ಲಿ ಇದರ ಬದಲಿಗೆ ಆರ್ಮಿ ಗ್ರೀನ್ ಮತ್ತು ಆರ್ಮಿ ವೈಟ್ (ಆರ್ಮಿ ಗ್ರೀನ್ ಸಮವಸ್ತ್ರದ ಹಾಗೆಯೇ ಇರುತ್ತದೆ, ಆದರೆ ಉಷ್ಣವಲಯಕ್ಕೆ ಪೋಸ್ಟಿಂಗ್ ಆದಾಗ ಧರಿಸಲಾಗುವುದು) ಸಮವಸ್ತ್ರಗಳನ್ನು ಬಳಸಲಾಗುವುದು ಇವು ಹೊಸ ಸೈನ್ಯ ಸೇವಾ  ಸಮವಸ್ತ್ರವಗಲಿವೆ. ಇವು ಗ್ಯಾರಿಸನ್ ಸಮವಸ್ತ್ರ (ಬಿಳಿಯ ಅಂಗಿ ಮತ್ತು ಟೈ ಜೊತೆ ಹಾಕಿಕೊಂಡಾಗ)ವಾಗಿ ಮತ್ತು ಒಂದು ಡ್ರೆಸ್ ಸಮವಸ್ತ್ರವಾಗಿ ((ಬಿಳಿಯ ಅಂಗಿ ಮತ್ತು ಪರೇಡ್‌ಗಾಗಿ ನೆಕ್‌ ಟೈ ಜೊತೆ ಅಥವಾ ಆರು ಗಂಟೆ ನಂತರ ಬೋ ಟೈ ಜೊತೆ ಅಥವಾ ಬ್ಯಾಕ್ ಟೈ ಕಾರ್ಯಕ್ರಮಗಳಿಗೆ ಹಾಕಿಕೊಂಡಾಗ), ಎರಡೂ ರೀತಿಯಲ್ಲಿ ಬಳಸಬಹುದಾಗಿದೆ.  ಚಪ್ಪಟೆದುಂಡು ಟೋಪಿ ಅಥವಾ ಬೆರೆಟ್‌ ಅನ್ನು ಹೊಸ ACU ಗ್ಯಾರಿಸನ್ ಕರ್ತವ್ಯಕ್ಕೆ ಮತ್ತು ನಾನ್‌-ಸೆರಮೋನಿಯಲ್ ಕಾರ್ಯಕ್ರಮಗಳಿಗೆ ಆರ್ಮಿ ಸೇವಾ   ಸಮವಸ್ತ್ರದೊಂದಿಗೆ ಧರಿಸುವುದನ್ನು ಮುಂದುವರೆಸಲಾಗುವುದು.   ಆರ್ಮಿ ಬ್ಲ್ಯೂ ಸರ್ವಿಸ್ ಕ್ಯಾಪ್ ಅನ್ನು ಮೊದಲು ಎಲ್ಲ ಎನ್‌ಲಿಸ್ಟೆಡ್ ಸಿಬ್ಬಂದಿಗಳಿಗೂ ಧರಿಸಲು ಆಸ್ಪದ ನೀಡಲಾಗಿತ್ತು. ಈಗ CPL   ಶ್ರೇಣಿಯ ಅಥವಾ ಅದಕ್ಕಿಂತ ಅಧಿಕ ಶ್ರೇಣಿಯ ಸೈನಿಕರಿಗೆ ಮಾತ್ರ ಕಮಾಂಡರ್ ಅವರ ವಿವೇಚನೆ ಮೇರೆಗೆ ಧರಿಸಲು ಆಸ್ಪದವಿದೆ.
ಹೆಚ್ಚಿನ ಘಟಕಗಳಲ್ಲಿ ವೈಯಕ್ತಿಕ ರಕ್ಷಾಕವಚ (ಆರ್ಮರ್)ವು ಸುಧಾರಿತ ಔಟರ್ ಟ್ಯಾಕ್ಟಿಕಲ್ ವೆಸ್ಟ್   ಮತ್ತು MICH TC-೨೦೦೦ ಯುದ್ಧ ಹೆಲ್ಮೆಟ್  ಆಗಿದೆ.
ಡೇರೆಗಳು (ಟೆಂಟ್‌ಗಳು)
ಸೈನ್ಯವು ನಿಯೋಜನೆಯ ಮೇಲೆ ಇದ್ದಾಗ ಅವರಿಗೆ ಅಗತ್ಯವಿರುವ ಅನೇಕ ಸೌಲಭ್ಯಗಳನ್ನು ಕಲ್ಪಿಸಲು ಅತ್ಯಧಿಕವಾಗಿ ಡೇರೆಗಳನ್ನು ಅವಲಂಬಿಸಿದೆ. ಯುಎಸ್ ರಕ್ಷಣಾ ಇಲಾಖೆಯು  ಡೇರೆಗಳ ಗುಣಮಟ್ಟ ಮತ್ತು   ಡೇರೆ ನಿರ್ದಿಷ್ಟತೆಗಳ ಕುರಿತು ಕಟ್ಟುನಿಟ್ಟಾದ ನಿಯಮಗಳನ್ನು ಹೊಂದಿದೆ. ಸೈನ್ಯದಲ್ಲಿ ಬಳಸುವ ಅತ್ಯಂತ ಸಾಮಾನ್ಯ ಡೇರೆ ಎಂದರೆ ತಾತ್ಕಾಲಿಕ ಬ್ಯಾರಕ್‌ಗಳು (ಮಲಗುವ ಕ್ವಾರ್ಟ್‌ರ್ಸ್), DFAC ಕಟ್ಟಡಗಳು (ಊಟಮಾಡುವ ವ್ಯವಸ್ಥೆಗಳು), ಮುಂದಿನ ಕಾರ್ಯಾಚರಣೆಯ ನೆಲೆಗಳು (FOBs), ಆಫ್ಟರ್ ಆಕ್ಞನ್ ರಿವ್ಯೂ (AAR), ಕುಶಲ ಕಾರ್ಯಾಚರಣೆಯ ಕೇಂದ್ರಗಳು  (TOC), ನೈತಿಕತೆ, ಕಲ್ಯಾಣ  ಮತ್ತು ಮನೋರಂಜನಾ   (MWR) ಸೌಲಭ್ಯಗಳು ಮತ್ತು ಭದ್ರತಾ ಚೆಕ್‌ಪಾಯಿಂಟ್‌ಗಳು. ಜೊತೆಗೆ, ಹೆಚ್ಚಿನ ಈ ಡೇರೆಗಳನ್ನು  ನಾಟಿಕ್ ಸೋಲ್ಜರ್ ಸಿಸ್ಟಮ್ಸ್ ಸೆಂಟರ್ ನ ಬೆಂಬಲದೊಂದಿಗೆ ಸಜ್ಜುಗೊಳಿಸಿ, ನಿರ್ವಹಣೆ ಮಾಡಲಾಗುವುದು. ಯುಎಸ್ DoDಯು ಪ್ರಸ್ತುತ ಕ್ಷೇತ್ರದಲ್ಲಿ ಬಳಸುತ್ತಿರುವ ಅತ್ಯಂತ ಪ್ರಚಲಿತ ಸೇನಾ ವಿನ್ಯಾಸವೆಂದರೆ TEMPER ಡೇರೆ. TEMPER ಇದು ಟೆಂಟ್ ಎಕ್ಸ್‌ಪಾಂಡೇಬಲ್ ಮಾಡ್ಯುಲರ್ ಪೆರ್ಸೊನೆಲ್ (Tent Expandable Modular PERsonnel)ನ ಸಂಕ್ಷಿಪ್ತರೂಪ.
ಯುಎಸ್ ಸೈನ್ಯವು ಹೆಚ್ಚು ಆಧುನಿಕ ಡೇರೆ, ಡಿಪ್ಲಾಯಬಲ್ ರ್ಯಾಪಿಡ್ ಅಸೆಂಬ್ಲಿ ಶಲ್ಟರ್  ಅಥವಾ  DRASH ಎಂದು ಕರೆಯಲಾಗುವ ಬೇಗನೆ ಜೋಡಿಸಬಲ್ಲ ಡೇರೆಗಳನ್ನು ಬಳಸಲಾರಂಭಿಸಿದೆ. ೨೦೦೮ರಲ್ಲಿ, DRASH ಸೈನ್ಯದ ಸ್ಟ್ಯಾಂಡರ್ಡ್‌ ಇಂಟಗ್ರೇಟೆಡ್ ಕಮಾಂಡ್ ಪೋಸ್ಟ್ ಸಿಸ್ಟಮ್‌ನ ಒಂದು ಭಾಗವಾಯಿತು.
ಶಾಖೆ ಸ್ಥಾಪನೆ
ಯುಎಸ್ ಸೈನ್ಯವನ್ನು ಅಧಿಕೃತವಾಗಿ ೧೭೭೫, ಜೂನ್‌ ೧೪ರಲ್ಲಿ ಸ್ಥಾಪಿಸಲಾಯಿತು. ಆಗ ಕಾಂಟಿನೆಂಟಲ್ ಕಾಂಗ್ರೆಸ್     ಸಂಯುಕ್ತ ಕಾಲನಿಗಳಲ್ಲಿ ಒಂದು ವರ್ಷ ಸೇವೆ ಸಲ್ಲಿಸಲಿಕ್ಕೆ ರೈಫಲ್‌ಮನ್‌‌ಗಳನ್ನು ಸೇರಿಸಿಕೊಳ್ಲುವುದನ್ನು ಅಧಿಕೃತಗೊಳಿಸಿತು.
ಮೂಲ ಶಾಖೆಗಳು
ರೈಫಲ್‌ಮನ್‌ಗಳ ಹತ್ತು ಕಂಪನಿಗಳನ್ನು ಕಾಂಟಿನೆಂಟಲ್ ಕಾಂಗ್ರೆಸ್ ಒಂದು ನಿರ್ಣಯದ ಮೂಲಕ ೧೪ ಜೂನ್ ೧೭೭೫ರಲ್ಲಿ ಅಧಿಕೃತಗೊಳಿಸಿತು. ಅತ್ಯಂತ ಹಳೆಯ ನಿಯಮಿತ ಸೈನ್ಯ ಕಾಲಾಳುಪಡೆ ರೆಜಿಮೆಂಟ್, ೩ನೇ  ಕಾಲಾಳುಪಡೆ   ರೆಜಿಮೆಂಟ್, ಅಮೆರಿಕಾದ ಮೊದಲ   ರೆಜಿಮೆಂಟ್ ಆಗಿ  ೩ ಜೂನ್ ೧೭೮೪ರಲ್ಲಿ ರಚನೆಯಾಯಿತು.
ಅಡ್ಜಟಂಟ್  ಜನರಲ್ ಅವರ ಹುದ್ದೆಯನ್ನು    ೧೬ ಜೂನ್ ೧೭೭೫ರಲ್ಲಿ ಹುಟ್ಟುಹಾಕಲಾಯಿತು ಮತ್ತು ಆಗಿನಿಂದಲೂ ನಿರಂತರವಾಗಿ ಅದು ಕಾರ್ಯನಿರ್ವಹಣೆಯಲ್ಲಿದೆ. ಅಡ್ಜಟಂಟ್ ಜನರಲ್ ಅವರ ಇಲಾಖೆಯು ಆ ಹೆಸರಿನಿಂದ   ೩ ಮಾರ್ಚ್‌ ೧೮೧೨ರ ಕಾಯಿದೆಯಿಂದ ಸ್ಥಾಪನೆಯಾಯಿತು  ಮತ್ತು ೧೯೫೦ರಲ್ಲಿ   ಅಡ್ಜಟಂಟ್ ಜನರಲ್'ರ ಕಾರ್ಪ್ಸ್ ಎಂದು ಮರುವಿನ್ಯಾಸ ಮಾಡಲಾಯಿತು.
ಕಾಂಟಿನೆಂಟಲ್ ಕಾಂಗ್ರೆಸ್   ೧೬ ಜೂನ್ ೧೭೭೫ರಲ್ಲಿ ಒಬ್ಬರು" ಸೈನ್ಯದ ಮುಖ್ಯ ಇಂಜಿನಿಯರ್"ಗೆ ಅಧಿಕಾರ ನೀಡಿದೆ. ಸಂಯುಕ್ತ ಸಂಸ್ಥಾನದ ಇಂಜಿನಿಯರ್‌‌‌ಗಳ ಕಾರ್ಪ್ಸ್  ಅನ್ನು  ಕಾಂಗ್ರೆಸ್ ೧೧ ಮಾರ್ಚ್‌ ೧೭೮೯ರಲ್ಲಿ ಅಧಿಕೃತಗೊಳಿಸಿದೆ. ಇಂದು ಕರೆಯಲಾಗುವ  ೧೬ ಮಾರ್ಚ್‌ ೧೮೦೨ರಂದು ಅಸ್ತಿತ್ವಕ್ಕೆ ಬಂದಿದೆ. ಆಗ ಅದ್ಯಕ್ಷರಿಗೆ, " ಇಂಜಿನಿಯರ್‌ಗಳ ಕಾರ್ಪ್ಸ್ ಅನ್ನು ಸಂಘಟಿಸಲು ಮತ್ತು ಸ್ಥಾಪಿಸಲು... ಆ ಕಾರ್ಪ್ಸ್ … ನ್ಯೂಯಾರ್ಕ್‌ನ ವೆಸ್ಟ್ ಪಾಯಿಂಟ್‌ನಲ್ಲಿ ನೆಲೆಗೊಳ್ಳುತ್ತಾರೆ  ಮತ್ತು ಒಂದು ಸೇನಾ ಅಕಾಡೆಮಿಯನ್ನು ರಚಿಸುತ್ತಾರೆ" ಎಂದು ಅಧಿಕಾರ ನೀಡಲಾಯಿತು." ಭೌಗೋಳಿಕ ಇಂಜಿನಿಯರ್‌ಗಲಳ ಕಾರ್ಪ್ಸ್ ಅನ್ನು, ೪ ಜುಲೈ ೧೮೩೮ರಲ್ಲಿ ಅಧಿಕೃತಗೊಳಿಸಲಾಯಿತು. ನಂತರ  ಇಂಜಿನಿಯರ್‌ಗಳ ಕಾರ್ಪ್ಸ್ ಜೊತೆ   ಮಾರ್ಚ್‌ ೧೮೬೩ರಲ್ಲಿ ವಿಲೀನಗೊಳಿಸಲಾಯಿತು.
ಜೂನ್ ೧೭೭೫ರಲ್ಲಿ ಸ್ಥಾಪಿತವಾಗಿದ್ದ ಮೊದಲಿನ ಹಳೆಯ ವೇತನ ಇಲಾಖೆಯ ನಂತರ ಹಣಕಾಸು ಕಾರ್ಪ್ಸ್ ಅನ್ನು ರಚಿಸಲಾಗಿದೆ. ಹಣಕಾಸು ಇಲಾಖೆಯನ್ನು  ಜುಲೈ ೧೯೨೦ರ ಕಾಯಿದೆಯ ಪ್ರಕಾರ ಸ್ಥಾಪಿಸಲಾಗಿದೆ. ಅದು ೧೯೫೦ರಲ್ಲಿ ಹಣಕಾಸು ಕಾರ್ಪ್ಸ್ ಆಯಿತು.
ಕ್ವಾರ್ಟರ್‌ಮಾಸ್ಟರ್ ಕಾರ್ಪ್ಸ್, ಮೂಲತಃ  ಕ್ವಾರ್ಟರ್‌ಮಾಸ್ಟರ್  ಇಲಾಖೆ ಎಂದು ರಚಿತಗೊಂಡಿದ್ದು, ಅದನ್ನು ೧೬ ಜೂನ್ ೧೭೭೫ರಲ್ಲಿ ಸ್ಥಾಪಿಸಲಾಗಿತ್ತು. ಅನೇಕ ರೀತಿಯ ಸೇರಿಸುವಿಕೆ, ತೆಗೆದುಹಾಕುವಿಕೆ ಮತ್ತು ಬದಲಾವಣೆಗಳು ನಡೆದು, ಅದರ ಮೂಲ ಪೂರೈಕೆ ಮತ್ತು ಸೇವಾ ಬೆಂಬಲ ಕಾರ್ಯಗಳು ಹಾಗೆಯೇ ಮುಂದುವರೆದಿವೆ.
ಕಾಂಟಿನೆಂಟಲ್ ಕಾಂಗ್ರೆಸ್  ಹೆನ್ರಿ ನಾಕ್ಸ್ ಅವರನ್ನು "ರೆಜಿಮೆಂಟ್ ಆರ್ಟಿಲರಿಯ ಕರ್ನಲ್ " ಎಂದು ೧೭ ನವೆಂಬರ್  ೧೭೭೫ರಲ್ಲಿ ಸರ್ವಾನುಮತದಿಂದ ಚುನಾಯಿಸಿತು. ರೆಜಿಮೆಂಟ್ ಜನವರಿ ೧, ೧೭೭೬ರಲ್ಲಿ ಸೇವೆಗೆ ಔಪಚಾರಿಕವಾಗಿ ಪ್ರವೇಶಿಸಿತು.
ಆರ್ಮರ್ ಶಾಖೆಯ ಹುಟ್ಟು ಕ್ಯಾವಲ್ರಿ (ಮೋಟಾರುವಾಹನಗಳ ಪಡೆ)ಯಲ್ಲಿದೆ. ಕಾಂಟಿನೆಂಟಲ್ ಕಾಂಗ್ರೆಸ್ ೧೨ ಡಿಸೆಂಬರ್ ೧೭೭೬ರ ನಿರ್ಣಯದ ಪ್ರಕಾರ ಒಂದು ಕ್ಯಾವಲ್ರಿ ರೆಜಿಮೆಂಟಿಗೆ ಅನುಮೋದನೆ ನೀಡಿತು. ನಿರ್ಣಯದ ನಂತರ ಹಲವಾರು ಬಾರಿ ಮೌಂಟೆಡ್ ಘಟಕಗಳನ್ನು ಹುಟ್ಟುಹಾಕಲಾಯಿತಾದರೂ, ಮೊದಲಿನಿಂದ ನಿರಂತರ ಸೇವೆಯಲ್ಲಿರುವುದು ಎಂದರೆ ೧೮೮೩ರಲ್ಲಿ ಸ್ಥಾಪಿಸಲಾದ  ಸಂಯುಕ್ತ ಸಂಸ್ಥಾನದ   ಡ್ರಾಗೂನ್ಸ್ ರೆಜಿಮೆಂಟ್. ಟ್ಯಾಂಕ್ ಸೇವೆಯನ್ನು ೫ ಮಾರ್ಚ್‌ ೧೯೧೮ರಂದು ರಚಿಸಲಾಯಿತು. ಆರ್ಮರ್ಡ್ ಪಡೆಯನ್ನು  ೧೦ ಜುಲೈ ೧೯೪೦ರಂದು ರಚಿಸಲಾಗಿದೆ. ಆರ್ಮರ್ ೧೯೫೦ರಲ್ಲಿ ಸೈನ್ಯದ ಶಾಶ್ವತ ಶಾಖೆಯಾಯಿತು.
ಆರ್ಡನನ್ಸ್ ಇಲಾಖೆಯನ್ನು ಕಾಂಗ್ರೆಸ್‌ನ ೧೪ ಮೇ ೧೮೧೨ರ ಕಾಯಿದೆ ಪ್ರಕಾರ ಸ್ಥಾಪಿಸಲಾಗಿದೆ. ಕ್ರಾಂತಿಕಾರಿ ಯುದ್ಧದ ಸಮಯದಲ್ಲಿ, ಸೈನಿಕ ಶಸ್ತ್ರ ಸಾಮಗ್ರಿಗಳು ಯುದ್ಧದ ಮಂಡಳಿ ಮತ್ತು ಆರ್ಡನನ್ಸ್ನ ಮೇಲ್ವಿಚಾರಣೆಯಲ್ಲಿತ್ತು. ಆರ್ಡನನ್ಸ್ ಕಾರ್ಪ್ಸನಲ್ಲಿ   ವಸಾಹತುಶಾಹಿ ಸಮಯದಿಂದಲೂ  ಕರ್ತವ್ಯದಲ್ಲಿ ಹಲವಾರು ಪಾಳಿಗಳು  ಮತ್ತು ಜವಾಬ್ದಾರಿಗಳನ್ನು ಜಾರಿಗೊಳಿಸಲಾಗಿದೆ. ಈಗಿನ ಅದರ ಹುದ್ದೆಯನ್ನು ೧೯೫೦ರಲ್ಲಿ ಪಡೆದುಕೊಂಡಿದೆ. ಅರ್ಡನನ್ಸ್ ಸೈನಿಕರು ಮತ್ತು ಅಧಿಕಾರಿಗಳು ನಿರ್ವಹಣೆ ಮತ್ತು ಯುದ್ಧಸಾಮಗ್ರಿ ಬೆಂಬಲವನ್ನು ಒದಗಿಸುತ್ತಾರೆ.
ಸಿಗ್ನಲ್ ಕಾರ್ಪ್ಸ್ ಅನ್ನು   ಕಾಂಗ್ರೆಸ್‌ನ ೩ ಮಾರ್ಚ್‌, ೧೮೬೩ರ ಕಾಯಿದೆ ಪ್ರಕಾರ  ಸೈನ್ಯದ ಪ್ರತ್ಯೇಕ ಶಾಖೆಯಾಗಿ ಅನುಮೋದಿಸಲಾಯಿತು. ಸಿಗ್ನಲ್ ಕಾರ್ಪ್ಸ್   ೨೧ ಜೂನ್ ೧೮೬೦ರಿಂದಲೇ ಅಸ್ತಿತ್ವದಲ್ಲಿತ್ತು. ಆಗ ಕಾಂಗ್ರೆಸ್  ಸೈನ್ಯದಲ್ಲಿ ಒಬ್ಬರು  ಸಿಗ್ನಲ್ ಅಧಿಕಾರಿಯ ನೇಮಕಾತಿಗೆ ಅನುಮೋದನೆ ನೀಡಿತ್ತು.ಯುದ್ಧ ಇಲಾಖೆ ಆದೇಶವೊಂದು ಕೆಳಗಿನಂತೆ ನಿರ್ದೇಶ ನೀಡಿತ್ತು :   "ಸಿಗ್ನಲ್ ಇಲಾಖೆ-ಸಹಾಯಕ ಸರ್ಜನ್  ಆಲ್ಬರ್ಟ್‌ ಜೆ ಮಿಯರ್   ಅವರು ಮೂಲ ಖಾಲಿಹುದ್ದೆಯನ್ನು ತುಂಬಲು ಸಿಗ್ನಲ್  ಅಧಿಕಾರಿಯಾಗುತ್ತಾರೆ, ಅವರ ಶ್ರೇಣಿಯು   ಮೇಜರ್‌ ಶ್ರೇಣಿಯಾಗಿರುತ್ತದೆ, ೨೭ ಜೂನ್ ೧೮೬೦]"
ರಾಸಾಯನಿಕಗಳ ಯುದ್ಧರಂಗ ಸೇವೆಯನ್ನು ೨೮ ಜೂನ್ ೧೯೧೮ರಲ್ಲಿ ಆರಂಭಿಸಲಾಯಿತು. ಆಗಿನವರೆಗೆ ಐದು ಪ್ರತ್ಯೇಕ ಸರ್ಕಾರಿ ಏಜೆನ್ಸಿಗಳಲ್ಲಿ ಹಂಚಿಹೋಗಿದ್ದ ಚಟುವಟಿಕೆಗಳನ್ನು ಒಗ್ಗೂಡಿಸಿ, ಇದನ್ನು ಸ್ಥಾಪಿಸಲಾಯಿತು. ಅದನ್ನು ೧೯೨೦ರ ರಾಷ್ಟ್ರೀಯ ರಕ್ಷಣಾ ಕಾಯಿದೆ ಪ್ರಕಾರ ನಿಯಮಿತ ಸೈನ್ಯದ ಶಾಶ್ವತ ಶಾಖೆಯಾಗಿ ಮಾಡಲಾಯಿತು. ೧೯೪೫ರಲ್ಲಿ, ಅದನ್ನು ರಾಸಾಯನಿಕಗಳ ಕಾರ್ಪ್ಸ್ ಎಂದು ಮರುವಿನ್ಯಾಸಗೊಳಿಸಲಾಯಿತು.
ಒಂದು ಪ್ರೊವೊಸ್ಟ್ ಮಾರ್ಷಲ್ l ಜನರಲ್  'ರ ಕಚೇರಿ  ಮತ್ತು ಸೇನಾ ಪೊಲೀಸ್ ಕಾರ್ಪ್ಸ್ ಅನ್ನು  ೧೯೪೧ರಲ್ಲಿ ಸ್ಥಾಪಿಸಲಾಯಿತು. ಅದಕ್ಕಿಂತ ಮೊದಲು, ನಾಗರಿಕ/ಅಂತರ್ಯುದ್ಧದ ಸಮಯ ಮತ್ತು ವಿಶ್ವ ಸಮರ I ಅನ್ನು ಹೊರತುಪಡಿಸಿ, ಪ್ರೊವೊಸ್ಟ್ ಮಾರ್ಷಲ್ ಜನರಲ್ ಎಂದು ನಿಯಮಿತ ನೇಮಕಾತಿ ಇರಲಿಲ್ಲ ಅಥವಾ ನಿಯಮಿತವಾಗಿ ರಚನೆಯಾದ ಸೇನಾ ಪೊಲೀಸ್  ಕಾರ್ಪ್ಸ್ ಇರಲಿಲ್ಲ, ಆದರೆ "ಪ್ರೊವೊಸ್ಟ್ ಮಾರ್ಷಲ್"   ಜನವರಿ ೧೭೭೬ರ ಸುಮಾರಿಗೆ ಅಸ್ತಿತ್ವದಲ್ಲಿ ಇದ್ದುದ್ದನ್ನು ಕಾಣಬಹುದು, ಮತ್ತು  "ಪ್ರೊವೊಸ್ಟ್ ಕಾರ್ಪ್ಸ್" ೧೭೭೮ರ ಸುಮಾರಿಗೇ ಇತ್ತು.